ŽRK Budućnost - Obraćanje javnosti uprave, igračkog i stručnog kadra ŽRK Budućnost Bemax\nPovodom natpisa u medijima, vezanim za finansiranje ŽRK Budućnost u prethodnim godinama, osjećamo potrebu da se obratimo javnosti.\nNaime, ŽRK Budućnost predstavlja instituciju evropskog rukometa i jedan od najtrofejnijih crnogorskih sportskih kolektiva. Podsjećamo da smo u našoj bogatoj tradiciji osvojili 2 titule Lige evropskih šampiona, 1 IHF Kup pobjednika kupova, 1 IHF Kup, 2 EHF Kupa pobjednika kupova, 27 nacionalnih kupova, 7 regionalnih rukometnih liga i 33 nacionalna prvenstva.\nDakle, sa sigurnošću se može reći da je svaki dinar, marka ili euro uložen u naš klub opravdan rezultatima i međunarodnim uspjesima. Takodje, naš klub predstavljao je rasadnik talenata ženskog rukometa u Crnoj Gori što je omogućilo formiranje snažnog nacionalnog tima koji je donio prvu medalju našoj državi sa Olimpijskih igara u Londonu 2012. godine i iste godine titulu šampiona Evrope u Beogradu.\nZnačajan doprinos ovim sportskim rezultatima dao je upravo Predrag Bošković kao jedan od najvećih sportskih radnika u Crnoj Gori, rukometni zaljubljenik koji je već dugi niz godina i potpredsjednik Evropske rukometne federacije. Sve što je uloženo u ŽRK Budućnost iskorišćeno je za predstavljanje kluba, grada i države na domaćoj, regionalnoj i međunarodnoj sceni.\nU tom kontekstu, pozivamo sve državne funkcionere, da bez obzira ko u nekom periodu bio u prilici da u našoj Crnoj Gori vrši vlast, pomažu i podržavaju rad ne samo ŽRK Budućnost nego svih sportskih kolektiva, jer naša država ima sjajan sportski potencijal i može biti ponosna na rezultate, dostignuća i požrtvovanost naših sportista koji nastupaju za državni dres.\nNa kraju, želimo da istaknemo zahvalnost Predragu Boškoviću za sve što je uradio za naš klub i dao nemjerljiv doprinos da postanemo evropski rukometni brend. Bez takve podrške, i ljudi poput njega, crnogorski sport nema šansu za punu afirmaciju u međunarodnim okvirima.\nUprava, igrački i stručni kadar ŽRK Budućnost Bemax\nBudućnost Bemax u drugom šeširu na žrijebu za EHF Ligu šampiona\nPoznat spisak učesnika EHF Lige šampiona, žrijeb 1. jula u Beču\nSatnica Festivala mini rukometa za djevojčice i dječake\nFestival mini rukometa za djevojčice i dječake 18. juna u Podgorici


Kisić Tepavčević: Okupljanja ograničena na pet osoba, osim u školama, radnim sredinama, pozorištima… | Blok vesti\nKisić Tepavčević: Okupljanja ograničena na pet osoba, osim u školama, radnim sredinama, pozorištima…\nKrizni štab je odlučio da preporuči da se smanji dozvoljeni broj osoba koje mogu da se okupljaju u otvorenim i zatvorenim prostorima – sa 30 na pet. Takođe, doneta je odluka da školski raspust učenicima srednjih, kao i osnovnih škola, obuhvata 11, 12. i 13. novembar, rekla je na današnjoj konferenciji za novinare epidemiološkinja i nova ministarka za rad Darija Kisić Tepavčević.\n„Zabrana okupljanja na javnim manifesticijama označava različite proslave, kongrese, seminare… Misli se na organizovana okupljanja, a ne odnosi se na školsku i radnu sredinu pod uslovom da se obezbedi četiri kvadratna metra po osobi u prostoriji“, navela je Kisić Tepavčević.\n„Sa velikom verovatnoćom možemo da ukažemo na činjenice – ako je starosna struktura gde je najveće zaražavanje 30-59 godina radi se o radno aktivnom stanovništu, koje je najviše kreće, najveći broj kontakata. U najvećem broju slučajeva, vrlo često su prisustovali nekom slavlju, događaju ili da su deo njihovog ponašanja svakodnevni ili izasci vikendima gde je veliki broj onih koji ne poštuju mere“, istakla je.\n„Na današnji dan je tačno osam meseci od prve detekcije virusa u našoj populaciji. Ako analiziramo ukupnu distribuciju u odnosu na pol – 53,3 odsto zaraženih su bili muškarci, a 46,7 odsto osobe ženskog pola“, navela je ona.\nPrevious articleTreći dan zaredom više od 2.000 zaraženih koronavirusom, preminulo još 10 osoba\nNext articleTežak dan za Evropu, niz država beleži rekordne brojeve umrlih od kovida19


Osvježeno 15. novembar/studeni, 2014.\nPrva plenarna sesija samita G20, 15. novembar 2014.\nU Brizbejnu je u subotu počeo dvodnevni samit G20 - privredno najjačih zemalja svijeta u, kako navode svjetske agencije, svjetlu diplomatskog zveckanja oružja između Rusije i Zapada zbog ukrajinske krize.\nRuski predsjednik Vladimir Putin odlučio je da skrati svoje učešće na samitu.\n"Program (Vladimira Putina) je izmijenjen. Skraćeno je njegovo učešće na Samitu", rekao je jedan neimenovani ruski izvor.\nPredsjednik Rusije će učestvovati na sastancima koji su predviđeni za danas u Brizbejnu, ali ne i na radnom ručku, naveo je taj izvor, dajući do znanja da Putin u nedjelju neće biti na Samitu.\nRanije su se u subotu zvaničnici grupe 20 dogovorili da učine sve što je moguće u cilju iskorenjivanja epidemije ebole.\n"Zemlje članice G20 angažovale su se da učine sve što je moguće kako bi epidemija ebole bila iskorenjena", navodi se u saopštenju G20 izdatom na samitu.\nŠefovi država i vlada apelovali su na Svjetsku banku i Međunarodni monetarni fond da nastavi s podrškom zemljama u kojima ima najviše oboljelih od ebole, i da razmotre sve moguće mehanizme u cilju suočavanja sa eventualnim sličnim krizama u budućnosti.\nPredstavnici Svjetske banke ponovili su da je neophodno napraviti fondove za hitne situacije kako bi se u budućnosti u sličnim situacijama izbjegle zakasnjele akcije. Prema procenama Svetske banke, borba protiv ebole će do kraja 2015. godine koštati više od 32 milijarde dolara.\nPremijer Australije Toni Abot izrazio je uvjerenje u Brizbejnu da će lideri G20 ispuniti obećanje o izdavanju dodatnih 2.000 milijardi dolara za globalni bruto domaći proizvod (BDP), što bi omogućilo slobodnu trgovinu i povećanje investicija u infrastrukturu.\nAbot, domaćin samita G20, rekao je da bi trebalo u narednih pet godina da se otvore nekoliko miliona novih radnih mjesta u svijetu i da će globalni BDP biti povećan za više od dva odsto u tom periodu.\n"Očekujemo nekoliko miliona novih radnih mčesta i nekoliko hiljada milijardi dolara. Želimo još slobodniju trgovinu i još više infrastrukture", rekao je Abot na poccetku samita G20.\nInače, nekoliko zapadnih zemalja kritikovalo je u petak uveče Rusiju.\nAmerički predsjednik Barak Obama izjavio je da se Sjedinjene Američke Države protive "ruskoj agresiji u Ukrajini, jer to predstavlja prijetnju cijelom svijetu".\nObama je podsjetio na tragediju malezijskog putničkog aviona MH17. Letjelicu su 17. jula oborili proruski pobunjenici na istoku Ukrajine.\nSvih 298 putnika i članova posade je umrlo, uključujući i 38 državljana Australije.\n"Kao vaš saveznik i prijatelj, Sjedinjene Države saosjećaju sa porodicama koje su izgubile najmilije, te dijelimo odlučnost vaše zemolje za pravdu i odgovornost", rekao je američki predsjednik obraćajući se građanima Australije.\nIako kriza u Ukrajini nije na zvaničnoj agendi samita, o tome će se, ipak, razgovarati u nedjelju, na sastanku Baraka Obame i čelnika Evropske unije.\nGeneralni sekterat UN Ban Ki Mun rekao je u Brizbejnu da "trenutna politička situacija nije održiva za mir u svijetu, pa ni za svjetsku ekonomiju".\n"Naročito SAD, Evropa i ruski lideri trebaju na samitu diskutovati i o ovome", poručio je Ban.\nPredsjednik Savjeta Evrope Herman van Rompej rekao je novinarima u Brizbejnu da je Moskva poslala trupe i tešku artiljeriju na istok Ukrajine ponavljajući tvrdnje vlade Ukrajine i NATO-a.\nVan Rompej je istakao da će EU morati preduzeti određene mjere protiv Rusije ukoliko ova zemlja ne prestane sa dovlačenjem ruskog oružja i vojske na istok Ukrajine, odnosno ukoliko ne povuče trupe koje su već u Ukrajini.\nAustralijski premijer Toni Abot, optužio je ruskog predsjednika Vladimira Putina da želi da obnovi "izgubljenu slavu carske Rusije i Sovjetskog saveza", dok je britanski premijer Dejvid Kameron rekao da Rusija "voli da napada manje zemlje".\nAbot, koji je u subotu ujutro primio svoje kolege iz G20, pokušao je da ublaži tenzije u Brizbejnu, gradu gdje traju protesti protiv skupa, zamolivši lidere da se međusobno zovu imenom a ne prezimenom, kako bi se stvorila "toplija atmosfera".\n"Bilo bi lijepo da se zovemo imenom, jer bez obzira na naša neslaganja, mislim da treba da među nama postoji više ljudske topline", rekao je Abot.\nPored odnosa Rusije i Zapada, na zvaničnom dnevnom redu su podsticanje privrednog rasta u svijetu, povećanje pouzdanosti bankarskog sistema i sprečavanje multinacionalnih kompanija da izbjegavaju plaćanje poreza.\nPored lidera zemalja članica G20, na skupu učestvuju i ministri finansija i guverneri nacionalnih banaka 19 zemalja - Argentine, Australije, Brazila, Francuske, Njemačke, Indije, Indonezije, Italije, Japana, Južne Afrike, Južne Koreje, Kanade, Kine, Meksika, Rusije, Saudijske Arabije, SAD, Turske i Velike Britanije, kao i guverner Evropske centralne banke.


Najpovoljniji industrijski nameštaj Šajkaš | DIONIS ENT\nNajpovoljniji industrijski nameštaj Šajkaš\nZmaj Jovina 1a, 21244 Šajkaš\n...... dionis... Prikaži\nNajpovljniji industrijski namestaj Šajkaš |\nDionis Enterijer osnovan je 2019. godine u Šajkašu, a prepozntaljivi smo po najpovoljnijim cenama industrijskog nameštaja. Naši zaposleni su otvoreni za saradnju sa klijentima i trude se da svoje poslovanje prilagode njihovim potrebama.\nIndustrijski nameštaj iz našeg asortimana je prepoznatljiv po kvalitetu, jedinstvenom dizajnu i ceni koja je prilagođena budžetu naših klijenata.\nIstičemo se najpovoljnijim cenama industrijskog nameštaja koji je kvalitetan.\nU svom asortimanu proizvoda imamo kancelarijski nameštaj, a obavljamo i izradu nameštaja po meri za pravna i fizička lica.\nVizija naše firme je da neprekidnim usavršavanjem rada i kvalitetom proizvoda, kao i proširenjem proizvodnog programa zadovoljimo potrebe i očekivanja naših kupaca. U dosadašnjem radu smo uspostavili politiku kvaliteta i izradili jasne procedure za pružanje usluga.\nTrudimo se da svoje poslovanje unapredimo i razvijemo kako bismo povećali svoju pondu. Poslujemo sa ostalim firmama, fizičkim i pravnim licima pa nam se s poverenjem možete obratiti.\nUkoliko želite industrijski nameštaj po najpovoljnijim cenama, posetite nas u Šajkašu. Naše radno vreme je od 8 do 16 časova radnim danim i subotom od 8 do 15 časova.


Vučić: U Briselu će ih boleti glava od pitanja, ovo je zastrašivanje - 28.08.2017, Sputnik Srbija\nVučić: U Briselu će ih boleti glava od pitanja, ovo je zastrašivanje\nPredsednik Srbije Aleksandar Vučić ocenio je večeras da je hapšenje 74. godišnjeg Bogdana Mitrovića u Suvoj Reci od strane kosovskih specijalaca bez sumnje... 28.08.2017, Sputnik Srbija\n22:36 28.08.2017 (Osveženo: 22:40 28.08.2017)\nPredsednik Srbije Aleksandar Vučić ocenio je večeras da je hapšenje 74. godišnjeg Bogdana Mitrovića u Suvoj Reci od strane kosovskih specijalaca bez sumnje politika zastrašivanja, ukazujući da će to uticati na razgovore u četvrtak u Briselu, te da ga interesuje šta će na to da kažu „naši međunarodni prijatelji“.\nVučić je u Leskovcu kazao novinarima da je ovo hapšenje poruka svakom Srbinu da ne pokušaju da obiđu svoje ognjište, a kamoli da dođe da na njemu žive.\nPredsednik je istakao da je hapšenje Mitrovića bilo brutalno hapšenje pred kamerama, „kao da su hapsili Ramuša Haradinaja ili njegovog brata Dauta“.\nMogerinijeva pozvala Vučića i Tačija na sastanak u Briselu\n28 Avgust 2017, 12:38\nUkazao je da su uhapsili čoveka koji je išao u crkvu sa ženom i ćerkom, te da ne postoji nikakav pokazatelj da je bilo šta loše uradio.\n„Proverili smo po svojim arhivama, svojim službama bezbednosti šta znamo o njemu i da li je počinio nešto. Nema pokazatelja da je bilo šta loše uradio“, podvukao je Vučić.\n„To je posledica politike u kojoj je dozvoljeno da učinite sve što možete protiv Srba, a kada samo kažemo da nam se ne dopada, onda u Srbiji odmah imate armiju ljudi koji pokrenu arsenal naoružanja, govoreći da ste protiv mira i stabilnosti“, naglasio je on.\nPredsednik Srbije je rekao da će u četvrtak otputovati u Brisel, jer ne vidi drugi način da se stvari rešavaju sem da razgovara, ali je upitao kako taj razgovor da bude normalan posle ovoga što se dogodilo.\n„Uhapse čoveka od 74 godine. Pojavi se 20 junaka pod punom ratnom opremom, koji su strašno hrabri i Srbija treba da kaže „baš lepo ste uradili“. Razgovaraćemo u četvrtak jer je moj posao da brinem o budućnosti građana, ali i Mitroviću. Boleće ih glava od naših pitanja, šta će da rade i kako misle da to urade“, najavio je Vučić.


BANJALUKA – Pored toga što je bez jasnih i preciznih kriterija favorizovala samo pojedine advokate i omogućila im da zarade na stotine hiljada maraka, direktor Republičke uprave za geodetske i imovinsko-pravne poslove (RUGIP) Bosiljka Predragović je kao privremene zastupnike u upravnim postupcima angažovala osobe koje uopšte nisu advokati, otkriva portal CAPITAL.\nNaime, na listi onih koji su od 2015. do 2019. godine bili angažovani od strane RUGIP-a se nalazi devet imena koji nisu članovi Advokatske komore Republike Srpske, samim tim nisu ni advokati.\nBranko Šupić, Željko Kisin, Zora Bjelogrlić, Zoran Divjak, Ivona Nović, Jovo Papić, Miodrag Perendija, Mladen Pušonja i Mira Šugić su komori nepoznata imena. Bez obzira što nisu advokati, neki od njih su zaradili preko 10.000 maraka.\nKako saznajemo, to je izazvalo i reakciju Advokatske komore koja je od RUGIP-a zatražila da joj se dostave rješenja o njihovim imenovanjima kako bi se utvrdilo u kojem su svojstvu ta lica postupala.\nMeđutim, ovo je samo dio zahtjeva i pitanja na koje advokatska zajednica traži odgovore. Advokate interesuje i po kojim kriterijumima RUGIP određuje stručnost advokata.\nTakođe komora traži da joj se pojasni na osnovu kojeg kriterija je za Područnu jedinicu Bijeljina samo jedan advokat bio bio sposoban da zastupa pred RUGIP-om.\nU pitanju je Milan Matić koji je po tom osnovu inkasirao 235.854 KM, dok veliki broj njegovih kolega u Republici Srpskoj nije imao priliku da zaradi ni jednu marku.\nMatić je u imenik advokata upisan 2016. godine nakon čega je u Bijeljini sa partnerima advokatima Ćeklić Nikolom i Krsmanović Veranom osniva Advokatsku kancelariju Ćeklić, Krsmanović & Matić.\nNa sajtu njihove kancelarije se navodi kako je u svom profesionalnom radu u više navrata držao edukatorske obuke iz oblasti javnih nabavki u Bosni i Hercegovini, te da se bavi porodičnim i nasljednim pravom, obligacionim pravom i privrednim pravom.\n“Još jednom urgiramo da kod postavljanja advokata za privremene zastupnike licima nepoznatog prebivališta u postupcima izlaganja angažujete advokate iz imenika Advokatske komore RS. Naglašavamo da RUGIP nije nadležan da procjenjuje sposobnost advokata, osim ako očigledno postupa suprotno interesima stranaka koje zastupa. Postavljanje zastupnika mora biti uređeno na jasan i transparentan način kako bi se spriječilo dosadašnje arbitarno i diskriminatrosko postupanje”, navodi se u dopisu komore koji je u posjedu CAPITAL-a.\nAdvokati optužuju Predragovićevu za lažiranje podataka\nU dopisu se takođe navodi kako advokati nemaju povjerenje u direktora RUGIP-a zbog čega sumnjaju da su podaci koje im je dostavila tačni.\nPodsjećamo, Predragovićeva je u svom dopisu komori iz juna ove godine navela kako advokati koji se bave krivičnim pravom ne mogu kvalitetno obavljati poslove za potrebe RUGIP-a, zbog čega nisu ni angažovani, što je izazvalo bijes kod velikog broja advokata.\nPotvrdila je i da ne postoji propisana obaveza kada je izbor advokata u pitanju, čime je indirektno priznala da postoji mogućnost zloupotrebe.\nInače, RUGIP je pod izgovorom da 2020. još nije okončana odbio da dostavi spisak advokata koji su angažovani tokom ove godine. Prema nezvaničnim informacijama praksa po kojoj je samo uzak krug njih bio angažovan od strane ove uprave se nije promjenila.\nPrema saznanjima CAPITAL-a advokatska zajednica je istrajna u ideji da se ova oblast reguliše kako bi se spriječile zloupotrebe u budućnosti, a koje se sada dešavaju.\nKonsultacije se obavljaju na svakodnevnom nivou, a nije isključena ni mogućnost da se protiv direktora i odgovornih u RUGIP-u podnesu krivične prijave.\nSa ciljem da javnosti objasnimo na koji način i po osnovu kojih kriterija RUGIP angažuje zastupnike još prošle sedmice smo poslali više pitanja na koja još nismo dobili odgovore.\nTagovi: advokatibosiljka predragoviczastupanje\nKomentari na članak: RUGIP angažovao pravne zastupnike koji nisu advokati\n15.07.2020 u 16:08\najd nek je neko i advokate preveslao, svaka cast rugipu\n15.07.2020 u 19:54\n13.08.2020 u 13:05\nja sam dugometrazni clan advokacke komore i frapaniran sam ovakim ponasanjem neodgovorni i sto nereci kriminalni pojedinaca is jedne a s druge strane sta radi komora sto nas nezastiti i zasta mi finansiramo izodavlen te aktivnosti nit smo zasticeni nipredkim nemamo svoj salter na rugipu evo svakavi nadripisari mogu zastupat to je protivuzakonito i kome mi placamo poreze i jos jedna situacija ja ove godine necu placati nikakve komunalne takse jer opstinari nece da umanje za period kase nije radilo zbog kantine isto i osiguranje dokle vise\nZaboravili ste omiljenog Bosiljkinog nadri-advokata ,\nU RUGIPP-u PJ B.luka pravnici se ucjenjuju otkazom od stane dir. Bosiljke i “njenog prijatelja” , a inače sefa PJ B.luka Milosa Aćića, ako za privremenog zastupnika postave nekog drugog advokata, a ne Vukajlovica.


Galjak: EU u poptunosti podržava inicijativu koju je izneo Miroslav Lačak\n25 februar, 2006\nPovodom referenduma u Crnoj Gori, portparol visokog predstavnika EU Kristina Galjak je saopštila:\nVisoki predstavnik EU za zajedničku spoljnu i bezbednosnu politiku, Havijer Solana, ukazao je da je neophodno postizanje sporazuma između crnogorske vlasti i opozicije o modalitetima referenduma, da bi to izjašnjavanje građana bilo održivo i legitimno. EU u poptunosti podržava inicijativu koju je, u vezi sa referendumom, izneo ambasador Miroslav Lačak. Zato je današnja pozitivna odluka crnogorske opozicije, o predloženom zakonskom paketu, značajan korak u dobrom pravcu. Slična odluka vladajuće koalicije bi trebala da omogući da referendumski proces odmah bude pokrenut, uz pomoć i punu evropsku podršku. – kaže se u saopštenju.\nGlavni odbor SNP jednoglasno prihvatio mišljenje Evropske unije\nGlavni odbor Socijalističke narodne partije jednoglasno je prihvatio mišljenje Evropske unije o ključnim pitanjima koja se odnose na Zakon o referendumu o državno-pravnom statusu Crne Gore, saopšteno je danas nakon sednice najvišeg tela stranke.\n"SNP prihvata da referendum bude održan istovremeno sa redovnim izborima za lokalni parlament i predsednika opštine 14. maja ove godine, da bude postavljeno jedno referendumsko pitanje, kao i da potrebna većina za izglasavanje nezavisnosti bude 55 odsto od važećih listića", navodi se u saopštenju.\nGO SNP-a zaključio je da svi politički subjekti koji se zalažu za Državnu zajednicu Srbija i Crna Gora tokom referendumskog procesa treba da djeluju koordinirano i jedinstveno.


Zvezda sa Živkovićem u Ligu šampiona? - Sportske.net\nZvezda sa Živkovićem u Ligu šampiona?\nJoš nije zvanično, ali uskoro se očekuje potrvda ove informacije.\nAdžić, Račić... Zvezda prodala još jednog igrača!Nema poštede - Miloje od starta zadao žestok ritamJovičić svestan izazova: "Postavili smo standard koji želimo da prevaziđemo"Zvezda predstavila novo pojačanje - On je nova Zvezdina ''osmica''!Stigla i loša vest sa ''Marakane'' - Mrkela definitivno potvrdio, propao najavljivani transfer!\nCrvena zvezda će u nastupajućoj sezoni prvi put imati DVA TIMA u kvalifikacijama za Ligu šampiona.\nU elitnom evropskom takmičenju gledaćemo i Zvezdine seniore, ali i omladince koji su u dramatičnoj završnici Omladinske lige Srbije savladali Partizan sa 4:3, posle 0:3 na poluvremenu, osvojili titulu i predstavljaće Srbiju u U19 Ligi šampiona.\nAli, nedugo posle pomenute utakmice u ''Zemunelu'', crveno-beli omladinci su ostali bez trenera. Milan Lešnjak je završio svoju misiju na ''Marakani'', čekaju ga novi izazovi, a Zvezdi sada ostaje da pronađe pravo rešenje na upražnjenoj poziciji trenera.\nI, kako sada stvari stoje, rešenje je pronađeno.\nPrema informacijama koje danas prenosi ''Žurnal'', novi trener omladinaca Crvene zvezde biće Bratislav Živković, nekadašnji bek crveno-belih, kasnije i italijanske Sampdorije, koji je u trenerskoj karijeri do sada vodio seniorske ekipe Voždovca i Radnika, a u Napretku, Lirsu i Crvenoj zvezdi bio pomoćni trener.\nČetrdesetsedmogodišnji stručnjak ima iskustva i u radu sa omladincima, s obzirom da je svojevremeno vodio i tadašnju Zvezdinu filijalu Sopot, gde su se kalili talentovani Zvezdini fudbaleri.\nKako rekosmo, Živković još nije zvanično imenovan, ali to bi trebalo da usledi možda već ove nedelje.


Naslov: KLONIRANJE Uto Jan 13, 2009 2:24 am\nU Japanu kloniran bik\nTOKIO - U Japanu je rođen klon šampionskog bika, svojevremeno korišćenog za osemenjavanje, koji je uginuo pre 15 godina.\nRođenje "fotokopije" životinje čije tkivo je sačuvano više od jedne decenije na temperaturi od 80 stepeni Celzijusa ispod nule prvi put je dokazalo otpornost genetskog materijala koji se nalazi u ćeliji.\nEksperiment je pokazao da je moguće sačuvati tkivo životinja kojima preti istrebljenje kako bi se u budućnosti ta vrsta ponovo oživela.\nKloniranje je sprovela grupa naučnika sa Instituta za zoološka istraživanja u Gifuu, na ostrvu Honšu.\nKlon bika rođen je u julu 2008. iz ćelije Jusufukua, bika uginulog od starosti u septembru 1993.\nBio je čuven po tome što je značajno doprineo selekciji goveda izvanrednog mesa.\nNaučnici su pohranili njegove testise u aluminijumsku kutiju i držali ih deset godina zamrznute na minus 80 stepeni Celzijusa.\nPotom su ih tri godine držali na još nižoj temperaturi tečnog azota (minus 196 stepeni).\nNaslov: Re: KLONIRANJE Čet Jan 29, 2009 2:10 pm\nPar sa Floride klonirao preminulog psa za 155.000 dolara\nEd i Nina Oto sa Floride očuvali su uspomenu na svog preminulog psa – bukvalno. Kako prenosi NECN, nakon šest meseci čekanja klonirano štene žutog labradora stiglo je u njihov dom u Majamiju, letom prve klase iz San Franciska.\nIme kučeta je Lanselot Enkor, po svom "ocu" Lanselotu, koji je umro od raka u januaru prošle godine.\nOtovi su za novog Lanselota platiti bio-tehničkoj kompaniji "Bajoarts Internešenel" iz Južne Koreje 155.000 dolara.\nEd (79) i Nina (66) tvrde da je njihovo kuče prvi jedinstveni klonirani pas u komercijalne svrhe u Sjedinjenim Američkim Državama.\nInače, par sa Floride, na svom imanju od pet hektara, drži devet pasa, deset mačaka, šest ovaca i četiri papagaja.


Beogradski Maketarski Klub » Blog Archive » Retrospektiva 2012, BMK na 5. Novogodišnjem Kupu\n« Space Shuttle trainer (in detail)\nNovogodišnji kup 2012, Beograd Srbija »\nMakete smo rasporedili po postoljima na dva stola, kao i na posebno pripremljenom vertikalnom panou lake, praktične, ali i prilično čvrste konstrukcije. Svetlo je obezbeđivala ‘baterija’ od četiri jake stone lampe, tako da je sa dolaskom mraka u inače slabije osvetljenom Vazduhoplovnom muzeju naš izložbeni štand i u bukvalnom smislu odudarao od okruženja. Naše četiri ovogodišnje klubske akcije predstavili smo u digitalnom obliku, preko monitora na kome su se vrtele brojne fotografije, što istorijske što sa BMK dešavanja, kao i preko info-table na kojoj su bili vidljivo istaknuti QR kodovi koji su direktno vodili ka odgovarajućim člancima na našem sajtu.\nPar ideja koje smo imali za postavku morali smo da izbacimo iz ‘programa’ jer jednostavno nije bilo dovoljno mesta. Isto se desilo i sa nekim maketama, tako da nam za eventualnu ‘Retrospektivu 2013’ ostaje da još bolje poradimo na konceptu i veličini prezentacije.\nVažno je da napomenemo da je učešće u našoj ‘Retrospektivi 2012’ pomogao svojim maketama i Slobodan Beleslijin iz MK Novi Sad što je dodalo značajniju IPMS Srbija crtu postavci, pa mu se ovom prilikom još jednom zahvaljujemo!\nDetaljniji foto-izveštaj sa samog 5. NG Kupa je prezentovan u posebnom prilogu.


Završen prvi MCF: Crnogorska kultura ima snažan kreativni, ali i ekonomski potencijal :: Kultura\nZavršen prvi MCF: Crnogorska kultura ima snažan kreativni, ali i ekonomski potencijal\n09.10.2019. 17:33 ➔ 17:48\nTim povodom, ministar kulture Aleksandar Bogdanović izrazio je zadovoljstvo uspješnom organizacijom ističući da ključni zaključci pokazuju da filmska industrija u Crnoj Gori ima snažan kinematografski, ali i ekonomski potencijal i da je pored prirodnih ljepota neophodno stvoriti infrastrukuru u vidu filmskog studija.\nShodno tome, Ministarstvo kulture će, kako su saopštili, posvećeno raditi na stvaranju uslova za generisanje što više stranih produkcija i ko-produkcija.\n“Zaključili smo da festivali mogu privući i publiku iz regiona, što predstavlja ozbiljan ekonomski potencijal. Pored toga, Ministarstvo će podržati i motivisati lokalne autore da preuzmu aktivno učešće u predstavljanju Crne Gore na međunarodnom nivou i svojim nastupima dodatno afirmišu kompletan sektor”- saopštio je Ministar.\nKao jedna od vodećih kulturnih politika Vlade i Ministarstva kulture, sektor kreativnih industrija je pokazao kapacitet i potencijal naše kreativne scene, dodali su u saopštenju.\n“Diskusije na Montenegro Creative Forumu su nedvosmisleno ukazale da je veza između kreativnog sektora i preduzetništva neraskidiva, što nas posebno ohrabruje da predano nastavimo da radimo na ovoj, izuzetno važnoj javnoj politici. Sa druge strane savremeno stvaralaštvo i vizuelna umjetnost u Crnoj Gori, sve više dobijaju međunarodnu pažnju i u tom kontekstu Ministarstvo kulture će zajedno sa partnerima nastaviti sa organizacijom foruma ovog formata, jer samo zajedničkim diskusijama i dijalogom možemo kreirate kvalitetne javne politike i vizije na polju kulture u Crnoj Gori”- zaključio je Bogdanović.


Dan kada je Beograd oslobođen od austrougarske okupacije /foto/ - 01.11.2021, Sputnik Srbija\nDan kada je Beograd oslobođen od austrougarske okupacije /foto/\nNa današnji dan pre 103 godine, Beograd je oslobođen od austrougarske okupacije u Prvom svetskom ratu. 01.11.2021, Sputnik Srbija\nTog 1. novembra 1918, posle nezadrživog naleta Dunavske, Moravske i Drinske divizije, već ujutru na ulicama Beograda pojavile su se prve komite, a oko 10.30 u grad je prodro konjički eskadron Dunavske divizije i izbio na Kalemegdan.Već oko 13 sati poslednji okupatorski vojnici napustili su Beograd, rušeći za sobom mostove.Oko 15 sati Moravska i Dunavska divizija su se našle na liniji Veliki Vračar – Banjica – Topčidersko i Banovo brdo. Glavnina Dunavske divizije i francuska teška artiljerija, na Torlak su stigle 1. novembra, oko 17 časova.Po zauzimanju prestonice, srpske trupe ne staju, već 2. novembra nastavljaju borbe i oslobađaju Banat, Srem, Bačku, Slavoniju... Trećeg novembra oslobođena je čitava Srbija, uz strahovite gubitke.Završetak Velikog rata, Beograd je dočekao kao jedan od najrazorenijih gradova Evrope. Za hrabro držanje u ratu, srpska prestonica je 1920. odlikovana francuskim "Krstom viteza Legije časti".Veliku pobedu u Prvom svetskom ratu Srbija je skupo platila - izgubila je između 1,1 i 1,3 miliona stanovnika, što je činilo gotovo trećinu ukupnog stanovništva i čak oko 60 odsto muške populacije.\n© Sputnik / Lola Đorđević Na spomeniku dominira figura srpskog vojnika sa puškom u ruci, spremnog da brani svoju zemlju, koju simbolizuje zastava iznikla iz stene.\nNa današnji dan pre 103 godine, Beograd je oslobođen od austrougarske okupacije u Prvom svetskom ratu.\nTog 1. novembra 1918, posle nezadrživog naleta Dunavske, Moravske i Drinske divizije, već ujutru na ulicama Beograda pojavile su se prve komite, a oko 10.30 u grad je prodro konjički eskadron Dunavske divizije i izbio na Kalemegdan.\nVeć oko 13 sati poslednji okupatorski vojnici napustili su Beograd, rušeći za sobom mostove.\nOko 15 sati Moravska i Dunavska divizija su se našle na liniji Veliki Vračar – Banjica – Topčidersko i Banovo brdo. Glavnina Dunavske divizije i francuska teška artiljerija, na Torlak su stigle 1. novembra, oko 17 časova.\nPo zauzimanju prestonice, srpske trupe ne staju, već 2. novembra nastavljaju borbe i oslobađaju Banat, Srem, Bačku, Slavoniju... Trećeg novembra oslobođena je čitava Srbija, uz strahovite gubitke.\nZavršetak Velikog rata, Beograd je dočekao kao jedan od najrazorenijih gradova Evrope. Za hrabro držanje u ratu, srpska prestonica je 1920. odlikovana francuskim "Krstom viteza Legije časti".\nVeliku pobedu u Prvom svetskom ratu Srbija je skupo platila - izgubila je između 1,1 i 1,3 miliona stanovnika, što je činilo gotovo trećinu ukupnog stanovništva i čak oko 60 odsto muške populacije.


Sudija "masakrirao" Rostov i Božovića - Vijesti.me\nCSKA UZEO SUPERKUP\nSudija "masakrirao" Rostov i Božovića\nCSKA nakon preokreta slavio sa 3:1, nakon što su Rostovu u istom minutu isključena dva fudbalera! Ruski mediji se pitaju je li to posljedica rata koji se ovih dana vodi na relaciji Rostov - FS Rusije Edit\nMiodrag Božović Grof (Foto: www.fc-rostov.ru)\nDanilo Mitrović 26. jul 2014, 21:03 ažurirano 17. februar 2019, 22:34\nUtakmicu koja je već podigla mnogo prašine u Rusiji odigrali su CSKA i Rostov crnogorskog trenera Miodraga Božovića, juče u Krasnodaru u finalu Superkupa Rusije.\nMoskovljani su dobili sa 3:1 nakon što su u istom minutu, kod rezultata 1:1, dobili dva igrača više!\nNestvarne scene na stadionu Kubana odigrale su se u 62. minutu, kada je Gackan dobio drugi žuti karton zbog faula, a Kanga direktan crveni zbog prigovora!\nRostov je vodio na poluvremenu golom Hrvoja Milića u 37. minutu, izjednačio je Šveđanin Vernblum u 56.\nA onda, sa dva igrača više, „armejcima” nije bilo teško da golovima Zorana Tošića u 74. i Dumbije u 80. minutu na titulu šampiona Rusije pridodaju pehar za osvojeni Superkup.\n"Ne želim da mislim da je sudija kriv. On je donio odluke koje je donio, a možda su mu i moji igrači pomogli u tome. Crveni kartoni su „ubili” utakmicu, sa osmoricom u polju nismo mogli da se nosimo sa moćnom ekipom kakva je CSKA", prokomentarisao je Božović.\nSlučajno ili ne, dva crvena kartona u jednom minutu igračima Rostova nadovezala su se na pravi rat koji se ovih dana vodi između čelnika kluba sa Dona i Fudbalskog saveza Rusije.\nRFS je krajem maja oduzeo Rostovu licencu za nastup u Ligi Evrope i dodijelio je najpopularnijem ruskom klubu, Spartaku iz Moskve. Sud za sportsku arbitražu u Lozani ( CAS) potom je poništio odluku RFS-a i vratio Rostovu licencu, ali tu nije kraj - čelnici Saveza poslali su novu dokumentaciju Uefi i CAS-u kako bi vratili Spartak u LE i eliminisali Rostov.\nFinalu Kupa prisustvovao je predsjednik RFS-a Nikolaj Tolstih, “Sport-ekspres” piše da je na poluvremenu ulazio u svlačionicu!


Reči i misli 113 | Reči i misli\nMAJK POMPEO: TERITORIJA IRAKA NIJE KORIŠĆENA ZA NAPADE NA NAFTNE OBJEKTE U SAUDIJSKOJ ARABIJI\nPočetna strana > Reči i misli > Reči i misli 113\n"Nema nikakve dileme da i ja kao predsednik Republike imam crvene linije koje ne dozvoljavam da se pređu i one do sada nisu pređene, a da li će se to desiti u budućnosti, videćemo. Podsećam vas na zahteve i ucene koje sam imao od prethodnog premijera pred izbore, ili nekih drugih opozicionih stranaka, kada sam rekao: to su crvene linije. Inače, trudim se da budem tolerantan, da ne izigravam nekog autokratu u Srbiji, makar me za to vrlo uporno i sistematski optuživali neki opozicioni lideri. (Boris Tadić, predsednik Srbije, 29. avgust 2009, "Politika")\nNas i Kineza – milijarda i nešto!\n"Za Kinu je najvažnija naša podrška politici 'jedne Kine' i očuvanja njenog teritorijalnog integriteta u kontekstu problema na Tibetu i u Singjangu." (Vuk Jeremić, ministar spoljnih poslova Srbije, 29. avgust 2009, "Blic")\nSpasa nam ima, propasti hoćemo\n"Ekonomiji, finansijama, poljoprivredi, miru i bezbednosti Srbije nema spasa bez saradnje sa EU." (Tomislav Nikolić, predsednik SNS-a, 09. septembar 2009, "Tanjug")\n"Povratkom Šešelja započeće oporavak Srbije. Neću da ulazim u to koliko bi SRS dobio, neka o tome brinu oni koji su izdali Šešelja. Ali njegov povratak definitivno bi značio kraj propasti Srbije i početak njenog oporavka i prosperiteta!" (Dragan Todorović, potpredsednik SRS-a, 27. avgust 2009, "Pres")\n"Ne verujem da bi nas [Šešelj] pobedio ni u šahu. Prvo, ja se ničeg u životu ne plašim, a drugo, ne bojim se povratka Vojislava Šešelja, ja ga priželjkujem." (Tomislav Nikolić, 01. septembar 2009, "Pravda")\nI afirmiše i osporava (a ne goji)\nČedomir Jovanović, predsednik LDP-a, o izmenama Zakona o informisanju:\n"Vrednost ovog zakona ne treba tražiti u članovima kojima se istovremeno i afirmiše i osporava deformisano shvatanje medijske slobode. Sve što nas danas prati značajno je samo zbog gužve koja je okončala privid mira u kojem zemlja truli godinama." (05. septembar 2009, "Blic")\n"Mi moramo osigurati krhke evropske temelje Srbije pred protagonistima politike zločina i politike kontinuiteta s politikom zločina, koji ih preobraćeni u borce za slobodu medija koji su ih preživeli bestijalno ruše. Taj horor nećemo dozvoliti, pa makar nas optužili da smo mi branili Miloševića, dok ga je Dačić hapsio." (29. avgust 2009, "Danas")\nNovinarska je tuga pregolema\nO izmenama Zakona o informisanju:\n"Odgovorno tvrdim da Dujović nijedan dan nije učestvovao u kampanji, osim ako ne računa to što je bio moj šofer i vozio me tokom obilazaka brojnih gradova. Užasnuti smo što je zaslugom šofera Dujovića usvojen Zakon o informisanju. Kada je donet Zakon o informisanju, poslanici SPS-a su bili uzdržani, ali je Dujović obezbedio većinu." (Željko Vasiljević, predsednik Partije veterana Srbije, o poslaniku svoje stranke Saši Dujoviću, 05. septembar 2009, "Pravda")\n"DS uvek pokušava da za zakonske predloge glasa ne samo vlast već i opozicija. Nije posao opozicije da bude protiv svega." (Nada Kolundžija, šef poslaničkog kluba ZES-a, 01. septembar 2009, "Danas")\n"Nisam čuo da će poslanici PUPS-a glasati za Zakon o informisanju. Pitajte poslanike, ja o tome ne znam ništa." (Jovan Krkobabić, potpredsednik Vlade i predsednik PUPS-a, 24. avgust 2009, "Glas javnosti")\n"Novinar ne mora da proverava informacije i činjenice, jer je to neka vrsta cenzure, novinar treba da objavi informaciju, ne sme da objavljuje lažne tvrdnje, ali svoj sud, čak i o lažnim tvrdnjama može da iznese." (Tomislav Nikolić, 28. avgusta 2009, "Beta")\n"Pa mene su novinari ubili pisanjem o žirafi, ali ja nisam otišao kod Borisa Tadića i zapretio da ću rušiti vladu ako u novinama još jednom vidim slovo 'ž', a ne žirafu!" (Dragan Marković Palma, predsednik JS-a, 29. avgust 2009, "Kurir")\n"Zašto bih ja bio veći katolik od pape, kada nas i onako ne pitaju ni kada su u pitanju mnogo značajnije stvari od Zakona o informisanju?" (Rasim Ljajić, predsednik SDP-a, 29. avgust 2009, Politika)\n"Ukoliko bi se zaista formirala radna grupa za izradu novog zakona o informisanju, svakako da nije dobro da je inicira jedan policajac." (Željko Ivanji, funkcioner G17 plus, o inicijativi Ivice Dačića da se počne s izradom novog zakona o informisanju, 05. septembar 2009, "Pres")\n"Izjava [Borisa Tadića] da će pratiti efekte primene zakona je verovatno trebalo da pokaže kako je predsednik svestan da je zakon 'malo kontroverzan', te da donekle ublaži nezadovoljstvo javnosti zbog njegovog usvajanja i poštedi predsednika gneva medijskih poslenika." (Đorđe Vukadinović, 03. septembar 2009, "Pres")\n"List 'Kurir', dnevnik vrlo balkanske tradicije u smislu tvrdnje da je najtiražniji u toj zoni loših navika i male pismenosti, do pojave Zakona imao je običaj da pevačice slika iz donjeg rakursa i tekstove naslovi – 'Zinula pi...!' Kad, kako je Zakon prošao proceduru, eto ti napretka u 'Kuriru'. Izveštavajući s koncerta Severine u Karlovcu, s kamerom u istom uglu, dakle donjem, narečena štampana stvar opisuje nam da je pevačica publici pokazala 'negovano međunožje' što je, rekao bih, ogroman napredak, glede Dinkićevog zakona." (Dragoljub Žarković, glavni urednik, 10. septembar 2009, "Vreme")\nProtokoli o nerazumevanju\n"Tešim se time da i neke druge, moje uzore, nisu razumeli dok su radili svoj posao, ili čak ni za života. Nisu razumeli ni Zorana Đinđića, koga su počeli da slave tek kada je ubijen!" (Mlađan Dinkić, predsednik G17, 07. septembar 2009, "Pres")\n"Ne kajem se ni zbog jedne stvari koju sam uradio u životu, pa ni zbog tog saopštenja [o ubicama Đinđića]. U tom saopštenju nisam ništa slagao, nego samo postavio pitanja na koja su građani želeli da čuju odgovore. Ne mislim da je u politici sve dozvoljeno, jer u svakom poslu moraju da postoje granice. Nažalost, u Srbiji je i u politici i u medijima dosta toga dozvoljeno." (Dejan Mihajlov, savetnik predsednika DSS-a, 23. avgust 2009, "Pres")\n"Cenim kandilo, ali mi ono nije korisnije od kompjutera." (Čedomir Jovanović, 25. avgust 2009, "Politika")\n"Da su meni rekli da ga streljam, ja bih ga streljao, kao što bih streljao i samog sebe kad bih izdao svoju zemlju." (Jovo Kapičić, bivši šef Udbe, o pogubljenju Draže Mihailovića, 04. septembar 2009, "Politika")\nKada (ministarske) stvari krenu loše...\n"Šljiva je univerzalni proizvod. Od nje možete da se najedete ako ste gladni, a ako vam krene loše, možete i da se napijete. To i ja ponekad činim, jer verujte, šta god da mislite, ovaj ministarski posao nije nimalo lak." (Mlađan Dinkić, ministar ekonomije i regionalnog razvoja, otvarajući Četvrti sajam šljiva u Osečini, 29. avgust 2009, "Pres")\n"Predlažu mi lečenje, ali meni to ne treba. Neka se psihijatri pozabave ministrima, kako bi utvrdili pravu dijagnozu onima koji nas vode u propast. Odgovorno tvrdim da je ovo najgora i najnesposobnija vlada u čitavoj Evropi, a verovatno i na svetu." (Velimir Ilić, predsednik NS-a, 26. avgust 2009, "Pravda")\n"Nisam čuo da je Velja nekome ugrozio bezbednost i da je nekome nešto uradio, osim što je možda uputio neku težu ili ružnu reč. Ali, da je nekome falila dlaka s glave od Velje Ilića, to nisam čuo. Koštunica zna da je Velja sasvim normalan čovek i da mu ništa ne fali." (Dejan Mihajlov, 28. avgust 2009, "Pravda")\n"Poslednji su proveru prošli naši ministri, državni sekretari i direktori javnih preduzeća, ali niko od njih nije uhvaćen u bilo kakvom koruptivnom prekršaju." (Željko Ivanji, šef Disciplinske komisije G17, 24. avgust 2009, "Večernje novosti")\n"Ima mnogo nepravdi. Država sve to mora veoma pažljivo da rešava u dijalogu sa svim akterima. Ne sme se niko ostaviti na rubu očajanja, jer to nije humano, niti je u skladu sa politikom demokratije." (Dragoljub Mićunović, predsednik političkog saveta DS-a, 01. septembar 2009, "Večernje novosti")\n"Teško mogu da shvatim Radovana Jelašića koji kuka kad mu se smanji velika plata, a olako zagovara smanjenje penzija." (Milan Krkobabić, potpredsednik PUPS-a, 25. avgust 2009, "Pravda")\n"Ideja zakona [o oduzimanju imovine stečene krivičnim delima] je da kriminalci sami finansiraju borbu protiv organizovanog kriminala." (Slobodan Homen, državni sekretar Ministarstva pravde, 07. septembar 2009, RTS)\n"Ne koristim nijednu predsedničku privilegiju. Dozvoljeno je da primam 80 odsto predsedničke plate, jednostavno nije bilo mogućnosti da se negde zaposlim." (Zoran Lilić, bivši predsednik SRJ, 23. avgust 2009, "Kurir")\n"Ja ništa ne uzimam od ove države, tako da nisam konkurisao za akcije. A šta treba da rade s njima građani koji su konkurisali stvarno ne znam, jer se ne razumem u to." (Dragan Đilas, gradonačelnik Beograda, 29. avgust 2009, "Danas")\n"Idem u treći, ne – u drugi, ne – u prvi razred..." (jedan od Roma osnovaca koji je krenuo u školu, 06. septembar 2009, prema "Utisku nedelje")\n"Od kada sam samostalni poslanik, taj identitet se povratio i sada smo u najvećoj ekspanziji od osnivanja stranke." (Vladan Batić, predsednik DHSS-a, o raskidu koalicionog sporazuma sa LDP-om i sklapanju novog sa DS-om, 01. septembar 2009, "Politika")\n"Zadovoljstvo onih koji su imali nesreću da budu bolesni i sreću da budu lečeni i izlečeni stalno raste." (Tomica Milosavljević, ministar zdravlja, 05. septembar 2009, "Pres")\n"Prema mom planu rada, Vlada će trajati do kraja mandata, iako ne razmišljam o vremenskom horizontu." (Diana Dragutinović, ministar finansija, 30. avgust 2009, "Večernje novosti")\n"Po meni je izmišljen problem rasizma, jer zašto nijedan crnac nikada nije kažnjen zbog vređanja belca?" (Dušan Savić, bivši fudbaler, 31. avgust 2009, "Politika")\n"Alapače su danas svi aktivni političari u Srbiji. Posebno predsednici stranaka. Bez izuzetka!" (Zoran Živković, bivši premijer i neaktivni političar, 29. avgust 2009, "Alo!")\n"Ne postoje dokazi da je Slobodan Milošević mrtav! Ne kažem ni da je živ, ali mnoge stvari su tu ostale nejasne. Njega niko nije video mrtvog. Jeste li vi ikada videli u novinama ili televiziji neku fotografiju mrtvog Slobodana Miloševića? Pa valjda bi se dosad negde pojavio neki snimak. Takve slike obično procure u javnost, ali ne verujem da je taj čovek umro, a da to niko nije snimio." (Velimir Bata Živojinović, socijalista, 27. avgust 2009, "Alo!")\n"PUPS je za mene isto što i Čankov LSV ili Draškovićev SPO! Nemamo nikakvih dodirnih tačaka, osim što Krkobabićeva i moja partija čine Vladu. Otkad je Jovan Krkobabić postao potpredsednik Vlade, nije me pozvao nijednom da me pita kako se u Srbiji živi, niti je tražio moje mišljenje o bilo čemu. PUPS je za nas samo predizborni koalicioni partner. Mogu vam reći, razočarao me Krkobabić!" (kao član koalicije SPS-PUPS-JS, 03. septembar 2009, "Kurir")\n"Nije još vreme da to otkrivam, ali činjenica je da nisu svi ministri isti. Zato bi možda trebalo da se izvrši rekonstrukcija Vlade. Tu poruku ću veoma brzo saopštiti predsedniku Borisu Tadiću." (kao član vladajuće većine, 03. septembar 2009, "Kurir")\n"Niko mi se nikada nije obratio sa tim problemom, pa pošto u Jagodini nema slučajeva da žene zlostavljaju muškarce, nema ni potrebe za njihovim zbrinjavanjem. Uostalom, kakav je to muškarac koga maltretira žena." (kao gradonačelnik Jagodine, o osnivanju "sigurne muške kuće", 01. septembar 2009, "Politika")\n"Čim nešto kažem, sutradan imam neke posledice." (16. avgust 2009, "Glas javnosti")\n"Ima samo jedna prepreka koja me može zaustaviti da ove akcije ne vrede na tržištu, a to je ako, ne daj Bože, Nikolić pobedi. Ako se to desi akcije neće vredeti ništa. Ako Tadić pobedi, ja vam garantujem da će svako dobiti po hiljadu evra." (Mlađan Dinkić, januar 2008, "Večernje novosti")\n"Evo, ovih dana ponovo obilaze sela, video sam programe pojedinih političara, ulaze u štale – i od jakih parfema neće vlasnici da ih prime da uđu u štale da im stoka ne dobije astmu." (Dragan Marković Palma, decembar 2007, RTS)


Izgleda da Zoran Lutovac u vređanju i psovanju majke predsedniku države ne vidi ništa loše, pa je na svom Tviter profilu poručio da je Vidojković malo vređao Aleksandra Vučića.\nSandra Božić: Lutovac u formi žetona kako bi odbranio lik i delo lajavog krelca\nJavljaju se ljudske olupine koje služe kao otirač za noge kada god je Đilasu nedovoljno potkusurivanje lajanjem Marinike Tepić, rekla je član Glavnog odbora Srpske napredne stranke Sandra Božić.\n- Tako se i Lutovac našao u formi žetona kako bi odbranio lik i delo lajavog krelca koji se psovanjem predsednikove majke kandidovao za veću budalu od one koja ga plaća, što je gotovo nemoguć poduhvat! Evidentno je da se i Demokratska stranka priključila primitivnoj i monstruznoj politici napada na Aleksandra Vučića koju plasira niko drugi do Dragan Đilas lično, i ona se svodi na to ko će glasnije psovati majku predsedniku Srbije! S obzirom da Lutovac ni do sada nije pokazao smisla ni za šta drugo osim za podaničku i talačku politiku u formi podguzne muve Dragana Đilasa, ovakvi šizofreni ispadi nisu za čuđenje. Ali umesto lupanja po tastaturi, možda je svrsishodnije da ponese hladne obloge svojoj potpredsednici Dragani Rakić, čujem da joj još uši zvone od detoniranja Nevene Đurić - navela je Sandra Božić.\nVladimir Orlić: DS predstavlja daktilobiro tajkuna Dragana Đilasa\nČlan Predsedništva Srpske napredne stranke Vladimir Orlić kaže da padaju sve maske u prljavom pokušaju još jednog linča porodice Aleksandra Vučića.\n- Sa najzvaničnijeg mesta u žutom preduzeću, među ostacima onoga što se nekad zvalo Demokratskom strankom, a danas predstavlja običan daktilobiro tajkuna Dragana Đilasa, poslata je poruka: treba još više, još bezočnije, psovati majku Aleksandra Vučića. To je, sada i zvanično, ta "politika" kojom bi tajkunsko - mafijaški kartel iz bivšeg režima da ponovo zajaše na vlast? Tako kaže "predsednik DS" Zoran Lutovac. To je, znači, direktna i lična poruka Dragana Đilasa, ispod čijeg šinjela danas svi Lutovci izviruju. Nije da to nismo znali, da je bilo ko pogrešno razumeo - od koga odvratne, prljave i perfidne psovke na račun majke Aleksandra Vučića zapravo potiču. Ali je dobro da Srbija čuje i vidi kako to otvoreno, sami priznaju, bednici i pokvarenjaci tajkunski, još se hvale svojom kaljugom i traže da tog gliba u koji bi ponovo celu Srbiju da strovale - bude što više. A Srbija kada bira između rada i napretka sa jedne strane, ili besomučnog psovanja majki, dece, najbližih bilo kom čoveku - uvek ubedljivo bira ono prvo. Kad odlučuje između poštenja, poštovanja, puteva, fabrika, bolnica, boljih penzija i plata sa jedne strane, ili neljudskog linča, histerije, besomučne pljačke i uništavanja svega i svih sa druge strane - bez greške ume da kaže šta je njen izbor. Zato podrška Aleksandru Vučiću, njegovoj porodici, politici koju taj čovek predvodi, posle ovakvih napada tajkunskog bezumlja biva samo - sve jača. Razlika između njega, uz kog složno stoji čestita i poštena Srbija, i kaljuge iz koje jezicima palacaju Đilasi, Marinike, Lutovci i Vidojkovići samo je - još ubedljivija. Izađite pred narod sa ovom i ovakvom "politikom", besprizornici i bednici kukavički, bez skrivanja iza bilo koga - pa se u to uverite sami - naveo je Vladimir Orlić.\nMiloš Terzić: Đilasov tajkunski klan zaslepljen mržnjom prema Vučiću\nNarodni poslanik Miloš Terzić smatra da je Zoran Lutovac "privezak Dragana Đilasa".\n- Zoran Lutovac, običan privezak žutog tajkuna Dragana Đilasa, danas je po ko zna koji put stao na na stranu nepristojne i nekulturne Srbije. Sramota je što Lutovac i njegov gazda Đilas na ovaj način ponižavaju majku predsednika Aleksandra Vučića i na taj način vređaju sve građane Srbije. Tajkunsko kriminalni klan predvođen Đilasom, Marinikom i njihovim poltronima toliko je zaslepljen mržnjom prema predsedniku Srbije da više ne biraju sredstva, samo da uklone Vučića. U nedostatku politike, jedino što nude jeste nasilje, i ovo verbalno, a i ono u formi prevrata i fizičkog nasilja. Znaju oni da jedini način da dođu na vlast i da opet Srbiju i ekonomski i politički uništavaju kao što su radili već radili, jeste to da uklone Aleksandra Vučića i zato ne prezaju ni od čega, pa čak ni od napada na majku, brata i decu predsednika Srbije. Znaju da na izborima nikada neće pobediti Vučića jer građani dobro pamte njihovu kabadahijsku i lopovsku politiku. Kao što znaju vrlo dobro da je Srbija sa Vučićem jaka, narod ponosan na sve što je on za državu uradio. Znaju to i Đilas, i Tepićka, i Lutovac, i zato se bezočno i razulareno obrušavaju na članove porodice Vučić. To je uvek bio njihov nasilnički manir, a za Srbiju ni pet para ne daju od onih 619 miliona koliko su oteli od građana kroz njihove "burazerske kombinacije". Ako misle da će bestijalnim uvredama oteti sebi šansu da sve to rade ponovo, prevarili su se. Nije naše društvo tajkunski rijaliti, ovo je zemlja pristojnih i pametnih ljudi - navodi Miloš Terzić.\nĐorđe Dabić: Tako to izgleda, kad se uskoči u Đilasov džep\nČlan Glavnog odbora Srpske napredne stranke i narodni poslanik Đorđe Dabić kaže da je pokojna DS posle političkog dotakla i moralno dno.\n- Tako to izgleda, kad se uskoči u Đilasov džep. U mrak i blato potone se skroz. Ne zaustavljaju se tajkunski poslušnici na pretnji detetu predsednika države koje ima 4 godine, nije im dosta ni vređanje ćerke ni crtanje njegovom sinu mete na čelo, ni psovanje majke im više nije dovoljno već idu korak dalje - javno traže nastavak satanizacije i prljave kampanje prema deci i roditeljima predsednika Vučića. Mi nećemo odgovoriti udarcem po njihovoj deci i majkama, za nas je porodica svetinja, ali ovom ljudskom skartu i tajkunskim bitangama poručujemo da ćemo se još više i snažnije boriti za politiku predsednika Aleksandra Vučića i da na vlast nećemo dozvoliti da nikada više dođu neljudi i lešinari, koji bi da opet pljačkaju Srbiju i pune svoje džepove a sve gazeći po osnovnim moralnim vrednostima, tuđim majkama i bilo čijoj deci. Jasno je da je Zoran Lutovac samo megafon u rukama najvećeg tajkuna i čoveka koga samo i isključivo zanimaju sekunde reklamnog prostora na RT-u i uređivanje medijske scene u Srbiji Dragana Đilasa. Naša dužnost je da se ovome žestoko suprotstavimo i da ne dozvolimo da bilo čija porodica postane legitimna meta za napad, zato što time branimo čast i osnovno dostojanstvo svakog čoveka u Srbiji. To je Aleksandar Vučić narodu i obećao, baš zato je najgorima od najgorih on - glavna meta - smatra Dabić.\nĐorđe Todorović: Zoran Lutovac je samo smešan vic\nNarodni poslanik Đorđe Todorović kaže da je Zoran Lutovac instrument u rukama Dragana Đilasa.\nKonačno je Demokratska stranka dobila jasan politički program: još jače vređanje i psovanje majke predsednika Vučića i njegove dece. Nesumnjivo je da dugovi prema tajkunima zahtevaju posebnu poslušnost kroz kolektivnu odbranu lika i dela Marka Vidojkovića, maskote Dragana Đilasa. Ovo je njegov politički program. Bruka je što su svakodnevni primitivni napadi na porodicu Vučić postali okosnica bivšeg režima u želji da se dočepaju vlasti i pune kase. Ovo je pokazatelj da oni svoju politiku odavno nemaju i da je njihovo delovanje na javnoj sceni obeležio moralni sunovrat. Zoran Lutovac je samo smešan vic i instrument u rukama Dragana Đilasa koji će svoje nadničare koristiti u nemilosrdnoj borbi protiv porodice Aleksandra Vučića ne bi li na taj način zadao niske udarce predsedniku Srbije i naterao ga da se povuče iz politike. Pogrešili su u računu, već im je Vučić to jasno rekao: nema povlačenja pred najgorima, za pristojnu Srbiju predaja nije opcija.\nZoran Lutovac Marko Vidojković SNS Srpska napredna stranka Sandra Božić Vladimir Orlić Aleksandar Vučić Miloš Terzić Đorđe Dabić Đorđe Todorović


Letovi iz Niša za Berlin od septembra\nPočetak/Društvo/Letovi iz Niša za Berlin od septembra\nNiške Vesti 20. aprila 2016.\nPočetna cena karata za povratne letove od septembra do novembra je 24,99 evra. Karte će biti puštene u prodaju sutra preko sajta kompanije, a po ovoj ceni prodavaće ih od srede 27. aprila u ponoć. Prosečna centa letova Ryanair-om je 47 evra, a koliko će koštati na liniji Niš-Berlin zavisiće od potražnje, rekli su u aviokompaniji. Sa niškog aerodroma imaće jutarnje letove, a jedna od pogodnosti putovanja sa ovom kompanijom je i što su dozvoljena 2 ručna prtljaga, dodaju.\n„Izabrali smo da letimo iz Niša jer su aerodromske usluge jeftinije, a smatramo i da je linija finansijski isplativa. Očekujemo 30.000 putnika godišnje“, rekao je razvojni menadžer Luis Menez.\nRazatraće inicijative lokalnih vlasti i agencija kao i tržište kako bi uveli nove linije sa niškog aerodroma, a kako ističu, za sada lete u 32 zemlje, uključujući i Srbiju.\n„Dugo biramo aerodrome sa kojih letimo i imamo u planu da se ovde zadržimo minimum 5 do 10 godina, i da možda otvorimo i bazu u Nišu“, dodaju u kompaniji.\nNajstariji avion u floti Ryanair-a ima 5 godina, a svi su tipa Boing 737. Za sada raspolažu sa 330 letilica, a plan je da do 2024. godine imaju 500 aviona. Avioni koji lete iz Niša kapaciteta su 189 sedišta, a posebne povoljnosti imaće ljudi koji putuju zbog posla ili oni koji idu na put sa porodicom, dodaju.\n„Ryanair upošljava oko10.000 ljudi i njihov dolazak u Srbiju je jako značajan za čitav region. Očekujemo da će postati okosnica putničkog i kargo saobraćaja u ovom delu Evrope“, istakli su u Direktoratu za vazduhoplovstvo Srbije.\nKompanija posluje više od 30 godina, a kako kažu, 80 odsto njihovih letova stiže u zakazano vreme. Za sada imalu 1.800 linija i lete sa 200 aerodroma. Godišnje ovom kompanijom leti 113 miliona putnika, a za 8 godina očekuju povećanje ovog broja na 180 miliona.\naviokompanija Konstantin Veliki letovi za Berlin Niški aerodrom Ryanair


Na birou – 71.000 nezaposlenih\nUticaj uragana Katrina na tržište poslova u SAD sve je jasniji. Veliki broj Amerikanaca po prvi put traži nadoknadu za nezaposlene. Protekle nedelje prijavila se čak 71 hiljada ljudi, što je najveći skok u skoro 10 godina. Stručnjaci procenjuju da je Katrina 'zatvorila' 400 hiljada radnih mesta.\nIzbori i stopa nezaposlenosti\nVisoka stopa nezaposlenosti u Nemačkoj biće na umu glasača u nedelju, kada se budu opredeljivali između sadašnjeg kancelara Gerharda Šredera, njegove konzervativne rivalke Angele Merkel i drugih kandidata. Za vreme Šrederove administracije, stopa nezaposlenosti dostigla je najviši nivo posle II svetskog rata.\n«Volmart» - na sudu\n«Vol-Mart» - najveći maloprodajni lanac na svetu – meta je nove tužbe koja tvrdi da kompanija prelazi preko toga što njeni snabdevači u svojim fabrikama zloupotrebljavaju radnike. Tužba je podneta u sudu države Kalifornije u ime radnika fabrika u Bangladešu, Svazilendu, Indoneziji, Kini i Nikaragvi. U tužbi se navodi da je «Vol-Mart» prekršio svoja lična pravila ponašanja, prema kojima je neophodno da kompanija bude sigurna da snabdevači pravično tretiraju svoje radnike. Na zvaničnom internet sajtu «Vol-Marta», ističe se da se kompanija trudi da posluje isključivo s fabrikama koje se pridržavaju «moralnih i zakonskih principa».


Sporazum: Koliko smo zagađeni? - Medija centar\nSporazum: Koliko smo zagađeni?\nZaštita životne sredine nije na zavidnom nivou prioriteta Kosova, smatraju učesnici najnovije emisije Sporazum Ljubiša Mijačić, Jelena Đokić i Aljban Hašani. Prema njihovim rečima Kosovo će morati u narednom pariodu da više pažnje posveti pitanjima koja se odnose na ekologiju, održivi razvoj i obnovljive izvore energije.\nStručnjak za resurse u oblasti životne sredine Ljubiša Mijačić smatra da donosiocima odluka na Kosovu zaštita životne sredine nije prioritetno pitanje, zbog niskog životnog standarda građana. Prema njegovim rečima iz tog razloga na Kosovu ne postoji, kako je istakao „nijedna značajna organizacija ili inicijativa koja je politički relevantna, koja bi eventualno postala „zelena stranka“.\n„Kosovo ima i dalje prioritete po pitanju siromaštva čime se Vlada intenzivno bavi.Drugi prioritet za ovu i prethodne vlade uvek je bila energetska sigurnost, a to je u direktonoj sprezi sa problemima životne sredine“, rekao je Mijačić i naveo da treba „pomiriti te dve stvari, jer održivi razvoj nije samo života sredina i stanište, već je to i ekonomija i rast“, rekao je on.\nDirektor Riinvest Instituta Aljab Hašani takođe smatra da treba postići određeni nivo razvoja kako bi se pažnja preusmerila na pitanja životne sredine. Prema njegovim rečima dobro je da postoji pritisak od strane Evropske Unije po pitanju zaštite životne sredine, ali da bi i unutar Kosova trebalo da se aktivnije radi na tome.\n„Trebalo bi da postoji veće insistiranje za zaštitom životne sredine i poboljšanje kvaliteta životne sredine. To je i u skladu sa najnovijim dešavanjima na Kosovu iz razloga što smo dostigli određeni prag razvoja, a pitanje životne sredine će neminovno postati tema koja će zauzeti više prostora u javnoj diskusiji. Takođe će se oformiti platforme za nove političke snage koje se u međuvremenu mogu pojaviti i zauzeti ovaj novi prostor koji se stvara. Ipak, i dalje mislim da ovaj deo oko uslovljavanja od strane Evropske unije može odigrati značajnu ulogu u usmeravanju kreiranja naše politike zaštiti životne sredine“, istakao je Hašani.\nProfesorka na katedri za zaštitu životne sredine Fakulteta tehničkih nauka u Severnoj Mitrovici Jelena Đokić rekla je da industrijsko nasleđe, posebno flotacijska jalovišta iz trepčinih rudnika u određenim delovima Kosova predstavlja ogroman problem životne sredine. Prema njenim rečima rešenje za sedam deponija za odlaganje rudničkog otpada postoji, ali se godinama niko time ne bavi.\n„Najprostije rešenje bi bilo pokriti ih sa nekim inertnim materijalom, betonom betonirati, ali ni to nije rešenje. Rešenje je izvaditi korisne sastojke iz njih jer varolizacija korisnih materijala koji je u njima je ogromna ekonomska šansa za nas“, navela je Đokićeva.\nOna je dodala da kompletno društvo mora da uloži napor u zaštiti životne sredine.\n„Mislim da svaki, pa i najmanji doprinos je doprinos i ako bi svi mi uložili energije koliko ulažemo možda u neke druge procese, u pobunu protiv nekih drugih stvari, a ne ulažemo u naš aktivizam povodom zaštite životne sredine, da bi drugačije bilo“, rekla je Đokićeva.\nDirektor Riinvest Instituta Aljban Hašani rekao je da su zaštita životne sredine i ekonomski razvoj međusobno povezani, ali da Kosovu nedostaju finansijski, kadrovski i tehnološki kapaciteti koji bi uticali na to da ekonomski razvoj smanji negativan uticaj na životnu sredinu.\n„Nažalost nedostaje i hrabrost kod donosilaca odluka, jer i u slučajevima kada ne postoji ekonomski razlog za preduzimanje nekih akcija koje štite životnu sredinu mislim da ih treba preduzeti iz razloga što su dugoročni troškovi veći od kratkoročnih. To se nikada nije odrazilo na donošenje odluka. Pri analizi sporednih uticaja niko nije uzimao u obzir koliko treba da se razviju i prošire postrojenja koja generišu energiju putem lignita, tj. ovo je generalno zanemarena diskusija“, rekao je Hašani.\nKomentarišući paket mera Evropske Komisije kojim je do 2030. godine predviđeno smanjenje emisije gasova sa efektom staklene bašte za najmanje 55 odsto, a do 2050. godine, da to bude 0 odsto, Hašani je rekao da to predstavlja veliki izazov za Kosovo.\n„Građanima treba da bude jasno da bi u narednim godinama trebalo da budu spremni da cenu energije plaćaju skuplje, jer će ionako porasti sve dok koristimo fosilne resurse. Što se više približavamo ovim datumima koji su postavljeni na nivou Evropske unije bićemo prinuđeni da plaćamo veću cenu za korišćenje istih resursa i što pre počnemo da razmišljamo o alternativama, to će za nas biti korisnije”, kazao je Hašani.\nGovoreći o obnovljivim izvorima energije Đokićeva je istakla da Kosovo ima veliki potencijal za solarnu energiju.\n„Solarna energija je nešto na šta treba da se fokusiramo. Energija vetra na tačno određenim lokacijama i taj procenat vetrogeneratora nije baš veliki. Što se tiče bio mase, posmatrajući na nekoj većoj površini pitanje je da li je efikasno, da li je profitabilno nositi bio masu na velike daljine za proizvodnju bio goriva. To je malo problem kod nas pošto su parcele iseckane, udaljene jedna od druge i pitanje efikasnosti procesa tog bio goriva je upitno. Sunce i vetar, to je ono na šta trebamo da se fokusiramo“, rekla je Đokićeva.\nMijačić smatra da je regionalna saradnja u razmeni energije ključna, posebno u budućnosti nakon gašenja termoelektrane Kosova A.\n„Kao na primer osnivanje kontrolnog bloka Albanija-Kosovo. To je velika šansa za ceo region, i za Srbiju između ostalog jer je deficit energije na Kosovu. Za Albaniju je veliki problem nepostojanje regionalne saradnje. Za Kosovo će postati isključenjem Kosova A još veći problem nepostojanje regionalne saradnje i razmene energije. U tom smisli ja se nadam da će i problemi životne sredine, a u tom obliku i energija postati glavni podsticaj za regionanu saradnju. Nadam se jednoj takvoj saradnji u budućnosti, ali u ovakvim okolnostima i u ovakvom kontekstu međuetničkih i drugih problema ne vidim u nekoj bližoj budućnosti pozitivan pomak“, zaključio je Mijačić.


Stevandić: Ne dozvoliti da oni koji su zatrovali odnose u Srpskoj prenesu razdor u Srbiju\nFoto: N.N. | Stevandić: Ne dozvoliti da oni koji su zatrovali odnose u Srpskoj prenesu razdor u Srbiju\nSrna 23.09.2018 13:30\nBEOGRAD - Potpredsjednik Narodne skupštine Republike Srpske Nenad Stevandić poručio je danas da se Srpska može očuvati samo jedinstvom i podrškom njenim institucijama i ljudima koji ih vode, te da se ne smije dozvoliti da "bilo ko, ko je već zatrovao odnose u Srpskoj, to trovanje i razdor prenese i u Srbiju".\nStevandić je istakao da je rukovodstvo Republike Srpske odgovorilo istoriskoj misiji, očuvalo teritoriju, sarađuje sa Srbijom i ne želi da dovede Srpsku u potlačen položaj.\nOn kaže da je sa uglednim ličnostima, predstavnicima akademske i poslovne zajednice u Srbiji, koji vode porijeklo iz Srpske, razgovarao danas u Beogradu o budućnosti Republike Srpske.\n"Razgovarao sam sa svjesnim ljudima koji nepodijeljeno podržavaju napore nas koji smatramo da i dalje moramo da odlučujemo o svojoj sudbini, a ne da to prepustimo sarajevskom političkom establišmentu i Srbima koji prihvataju da budu lojalni njemu, a ne rukovodstvu Republike Srpske", rekao je Stevandić novinarima.\nOn je istakao da je mnogo ljudi iz Republike Srpske koji obavljaju važne funkcije u akademskoj, poslovnoj i društvenoj zajednici Srbije, zainteresovano za sudbinu Srpske.\nStevandić je rekao da je tu zajednicu potrebno informisati u direktnom kontaktu, kako bi se spriječilo da se predstojeći izbori u BiH zloupotrijebe, te da bi se srpskoj javnosti plasirale informacije koje bi mogle dovesti do novih podjela kod Srba.\nOn je kritikovao Savez za promjene da konferencijom za novinare u Beogradu pokušava da u Srbiji okrene dio javnosti protiv aktuelnog rukovodstva Republike Srpske i "virus podjela plasiraju u Srbiji".\n"Mi Republiku Srpsku nismo stvarali podijeljeni na četnike, partizane, ove ili one, nego su to bili jedinstveni ljudi koji su poštovali svoju vojsku, predsjednika Republike i Vladu i prosto je nevjerovatno da danas ima ljudi koji, niti vole svoju Republiku, niti svog predsjednika, niti svoju Vladu i izvršavaju naređenja koja su dogovorena u sarajevskoj čaršiji, destabilizujući Republiku Srpsku", rekao je Stevandić.\nOn je ukazao da pojedini ljudi zloupotrebljavaju izbore i koriste ih da unesu dodatnu energiju u podjele i razdor.\n"To je nova opasnost za Republiku Srpsku sa kojom ćemo se suočavati, vjerovatno i poslije izbora", upozorio je Stevandić.\nOn je ocijenio da je predsjednik Srbije Aleksandar Vučić uputio nedavno politički šamar svim liderima koji su, "bojeći se podrške Srbije patriotskom bloku u Srpskoj, optuživali Srbiju i Vučića da se miješa u izbore, pa im je rekao da napadaju one koji se stvarno miješaju".\nStevandić je istakao da rukovodstva Srbije i Republike Srpske "sjajno sarađuju", da sva ministarstva imaju blizak odnos i da u njihovoj saradnji vlada radna atmosfera, čiji je rezultat otvaranje bolnica i gradnja autoputeva, a ne atmosfera svađa i podjela.\n"Nadamo se da će javnost u Srbiji razumjeti da ne smiju da nasjednu na ovo što i danas pokušavaju da urade lideri Saveza za promjene - da prenesu virus nesloge, sukoba, koji su potencijalno veoma opasni za budućnost Republike Srpske", rekao je Stevandić.\nNaučni saradnik Instituta za političke studije u Beogradu Bogdana Koljević poručila je da je u ovom trenutku vrlo važno nacionalno jedinstvo i konsenzus.\n"Živimo u retkom istorijskom trenutku, koji se ne sme propustiti, kada možemo da rešimo srpsko nacionalno pitanje koje nismo mogli da rešimo ni posle Prvog ni posle Drugog svetskog rata", rekla je Koljevićeva.\nOna ističe da je u tom svjetlu vrlo važan konsenzus ne samo politički, nego i društveni, kulturni, duhovni, te jedinstvo naroda.\n"Mislim da to u velikoj merireno žele jačanje i snagu Republike Srpske", rekla je Koljevićeva.\nOna je istakla da su ovi izbori va imamo danas, a svi koji lažno pokušavaju da zovu na jedinstvo, dok istovremeno, sa druge strane pozivaju na sukobe i nasilje, nisu oni koji iskžni jer dolaze u povoljnom istorijskom trenutku.\n"Imamo garnituru koja može da iznese ove procese", naglasila je Koljevićeva.\nRazgovoru sa Stevandićem, koji je i predsjednik Ujedinjene Srpske, prisustvovali su, između ostalih, i direktor Predstavništva Republike Srpske u Srbiji Mlađen Cicović i lider Srpskog sabora "Zavetnici" Stefan Stamenkovski.\nSastanku su prisustvovali brojni ugledni ljudi porijeklom iz Republike Srpske, predstavnici studentske zajednice, diplomate, intelektualci, književnici i ugledni ljekari i njihove porodice.\nsamo složno sa federacijom to je najbitnije


Ahmeti: Završen konkurs za najveću sportsku dvoranu na Kosovu - Kosovo Online\nAhmeti: Završen konkurs za najveću sportsku dvoranu na Kosovu\n23. Februar 2021. • 20:30\nNa svečanosti proglašenja laureata 2020. godine, gradonačelnik Prištine Špend Ahmeti rekao je da je završen konkurs za sportsku dvoranu, koja će biti najveća na Kosovu, sa oko 5.000 mesta, prenosi Ekonomija Onlajn.\nDodao je da je uprkos situaciji sa pandemijom, opština pokušala da udvostruči subvencije za pomoć sportistima i klubovima.\n„Ova godina su drugačije manifestacije. Opština se trudila da sportske aktivnosti ne prestanu, pored udvostručenja subvencija, pokušali smo da pomognemo klubovima, tako da danas moramo da čestitamo sportistima koji nisu odustali od sporta jer je na Kosovu to veoma teško. Danas se takmičenje za novu sportsku dvoranu završilo“, rekao je Ahmeti.\nDirektor Direkcije za sport u opštini Priština, Fitim Redža rekao je da u Prištini deluje oko 240 klubova za koje je izdvojen milion evra.\nHasani: Sportisti su spremni za osvajanje olimpijskih medalja\n„To je rekord, ranije se to nije dogodilo“, istakao je Redža.\nBivši fudbaler albanskog nacionalnog tima Đerđ Muzaka rekao je da ovaj sastanak može da posluži kao most između Prištine i Tirane.\n"Nadam se da će ovaj sastanak poslužiti kao most saradnje na polju sporta između Kosova i Albanije", rekao je Muzaka i prisutnima preneo pozdrave pevačice iz Albanije Ljande Hise koja je poželela uspeh sportistima.\nŠpend Ahmeti konkurs sport Kosovo\nObeležavanje godišnjice Dana mira u svetu Olimpijski komitet Kosova organizovao je zbog novonastale situacije virtuelno, prenosi Kljan Kosova.\nOlimpijski komitet Kosova dodelio stipendije za 10 mladih sportista


Mreža sajtova Banja Vrujci smeštaj - Banja Vrujci\nPoštovani posetioci, predstavljamo vam najonoviji sajt koji će se baviti svim aktuelnim temama i dešavanjima u Banji Vrujci. Mreža sajtova Banja Vrujci sada ima ukupno sedam portala i internet prezentacija. Glavni akcenat je stavljen na smeštaj u Banji Vrujci, hotele izdavanje soba i apartmana i privatni smeštaj uopšte, mada se mogu pronaći i informacije kao što su turistička ponuda Banja Vrujci bazeni vremenska prognoza slike video lekovita svojstva lečenje i terapije lekovitom vodom i lekovitim blatom masaže mape okolina nekretnine i apartmani prodaja ponuda i potražnja.\nSvi zainteresovani za reklamiranje smeštaja mogu posetiti našu stranicu kontakt i popuniti formular za kontakt, odgovorićemo u najkraćem roku.\nBanja Vrujci Smestaj – Stanodavci i vlasnici smeštaja su u prilici da predstave svoj privatan smeštaj u Banji Vrujci na najbolji mogući način bilo da je u pitanju izdavanje apartmana Banja Vrujci sobe za izdavanje vikendice za iznajmljivanje vile sa bazenima konak apartmani tipa studio hotelski smeštaj stanovi i prodaja nekretnina ili bilo koji drugi privatni smeštaj.\nSmeštajni kapaciteti Banje Vrujci iz godine u godinu beleže sve veći porast u pogledu porasta turističke ponude tako da novi apartmani i apartmanski smeštaj imaju ponudu koja je u stalnom i neprestanom porastu baš kao i potražnja za kvalitetnim smeštajem iz prostog razloga jer su Banja Vrujci bazeni svake godine sve više traženi i posećeni.\nTako je prošle godine kada je lepo vreme Banja Vrujci bila bukvalno prertpana gostima i turistima u jeku turističke sezone a bazeni Prve Nove Banje i Hotela Vrujci su bili tesni da prime sve zainteresovane posetioce.\nSajt banjavrujci.biz predstavlja turistički vodič i potrudićemo se da ovde pronađete sve interesantne relevantne i korisne informacije koje vam mogu biti od koristi ukoliko ste planirali da u skorije vreme budete gost u nekom od mnogobrojnih objekata privatnog smeštaja kao što su vile ili konaci ili okoliko ste zainteresovani za seoski turizam.\nSve kontakt informacije na sajtu koriste isključivo za posetioce i telefoni vlasnika vila soba i apartmana kao i hotela koriste da bi se dobile sve informacije vezano za cene smeštaja dostupnost i rezervacije. Cena varira od vile do vile tako da je najbolje da pozovete direktno smestaj za koji ste zainteresovani i raspitate se za sve što vas interesuje.\nVlasnici nekretnina na prodaju su u mogućnosti da predstave svoje apartmane na prodaju, stanovi prodaja, placevi vikendica ponuda, kuća prodaja ili ukoliko imaju više kuća na prodaju. Sve navedeno pripada kategoriji Banja Vrujci nekretnine


Dok se u Dobanovcima pravi imaginarni aerodrom Ečka kod Zrenjanina već ima najavljen međunarodni saobraćaj i jedan nepremostiv problem – SLOBODNA VOJVODINA\nIako je jasno da ni Beograd ni Novi Sad nikada neće dobiti nove aerodrome, „izgradi aerodrom“ manija tu je da ostane. Na Tango Sixu smo godinama pisali o raznim besmislenim i smislenim (često samo PR) aktivnostima vezanim za taj najatraktivniji mogući pojavni oblik razvoja infrastrukture – aerodrom. Džaba što se već decenijama grade putevi i auto-putevi, aerodrom je milozvučniji, nekako deluje skuplje i bitnije. Od besmisla zvanog „mreža malih aerodroma“ do raznih mokrih snova o JNA aerodromima od kojih bi svaki mogao da bude nešto. Morava i Lađevci su se nekako odlepili od praznih priča (i dalje bez održivog poslovnog koncepta – imaju samo zgrade) a svaka livada i vojna Titova zaostavština redovno bivaju pominjani od strane lokalnog ili nacionalnog političara sa omiljenom floskulom – „ovom području gravitira toliko i toliko miliona ljudi“ (nešto što možete reći za svaku tačku u Srbiji, zavisi samo koliko ste reširili šestar).\nAutor: Petar Vojinović (tangosix.rs)


BalkanMagazin :: Izgradnja postrojenja za polipropilen ključna za „Petrohemiju“\nsreda, 30. oktobar 2019 07:52\nNIS je spreman da sa Vladom Srbije razgovara o svom budućem angažmanu u „Petrohemiji“ kroz bilateralne pregovore ili tender, kaže Vadim Jakovljev, prvi zamenik generalnog direktora „Gasprom njefta“ i predsednik Odbora direktora NIS-a, ističući značaj izgradnje novog postrojenja za polipropilen u „Petrohemiji“. On je dodao da je za NIS takođe prihvatljivo i to da neki drugi investitor uloži neophodan iznos da bi ova firma radila i pouzdano se razvijala.\n„Ako procenjujemo „Petrohemiju“ kao biznis u postojećim uslovima i sa postojećim stanjem, investicije u „Petrohemiju“ samo zato da bismo dobili povraćaj u tom biznisu, koji ona vodi sada, takve investicije neće biti efikasne. Ako gledamo finansijske i poslovne rezultate „Petrohemije“, oni su gotovo ravni nuli, to već vidimo i na osnovu tekućih rezultata ove kompanije tokom ove godine. Zato „Petrohemija“ kao biznis, kao objekat u koji treba da ulažemo, za sada nije zanimljiv“, kaže Vadim Jakovljev, prvi zamenik generalnog direktora „Gasprom njefta“ i predsednik Odbora direktora NIS.. On je dodao da, međutim, može da se razmatra realizacija novih investicionih projekata – a to je izgradnja postrojenja za polipropilen. „To je zaista veliki i zahtevan projekat vrednosti od oko 150 miliona evra. To je zaista velika i ozbiljna odluka“, rekao je Jakovljev.\nA da bi NIS, sa svoje strane, mogao da bude spreman i mogao da razmotri takvu svoju ulogu Jakovljev navodi da je bitno: „Ako NIS preuzme obaveze za ulaganje u tom iznosu, kompanija treba da poseduje mogućnost da realizuje taj projekat, da odgovara za njega i da dobije odgovarajući dohodak od uloženih investicija. Zato smo mi principijelno spremni na razgovore u vezi sa učešćem u ovoj kompaniji, ali pritom za nas ključna odluka na osnovu koje ćemo moći da formiramo sam format našeg učešća u tome je da formiramo određeni program. Da bi NIS mogao da bude odgovoran za to jako je bitno da imamo operativnu kontrolu, kao i konsolidaciju poslovanja „Petrohemije“ i njeno uključivanje u poslovanje NIS-a. To je upravo ta mogućnost koju mi vidimo i koju smo spremni da razmotrimo sa srpskom Vladom. Dakle, rešenje formata potencijalne privatizacije je prerogativ Vlade Srbije, a mi smo sa svoje strane spremni da na bilo koji način sarađujemo – to mogu biti bilateralni pregovori, to može biti tender. Mi smo spremni da učestvujemo i na tenderu, a ako to ne bude kompanija NIS, ako to bude neki drugi investitor, koji će biti spreman da uloži neophodan iznos da bi „Petrohemija“ radila i pouzdano se razvijala – za nas će to, takođe, biti prihvatljivo rešenje. Još jednom pominjem da je za nas važno da „Petrohemija“ kao biznis bude dobar projekat, da bismo mogli u dugoj perspektivi da računamo na to da proizvode pančevačke rafinerije možemo da plasiramo i da možemo da računamo na jednu stabilnu proizvodnu vezu između ta dva preduzeća“, rekao je Jakovljev.\nOn je dodao da pre svega treba razumeti da se radi o potencijalnom učešću NIS-a, a ne „Gasprom njefta“. „Zato će stav u vezi sa ovim pitanjem formirati menadžment kompanije NIS i prilikom donošenja takve odluke to će biti odgovornost menadžmenta kompanije NIS za efikasnost takve investicione odluke“, rekao je Jakovljev.


U snežnoj blokadi oko 1000 žitelja novovaroških planinskih sela - PPmedia\nU snežnoj blokadi oko 1000 žitelja novovaroških planinskih sela\nPosted on\tjanuar 26, 2019 4:35 pm by adminpp033\nU Novoj Varoši gde je pre nekoliko dana ukinuta vanredna situacija, sneg koji od petka pada doneo je nove nedaće. U snežnoj blokadi ponovo je više od hiljadu žitelja planinskih sela. Najteža situacija je u Bukoviku, Ljepojevićima, Jasenovačkom Trudovu a zavejan je i deo lokalnih puteva u Jasenovu i Božetićima. Predsednik opštine Radosav Vasiljević kaže za “Novosti” da je sva raspoloživa mehanizacija na terenu te da putari rade na probijanju neprohodnih saobraćajnica.\n– Nove snežne padavine ponovo su zavejale veliki broj planinskih sela u našoj opštini. Putarima probleme pored visine snežnog pokrivača zadaje i vetar koji pravi smetove koji u pojedinim selima dosežu visinu i do dva metra – ističe Vasiljević.\nPrema rečima članice Opštinskog veća u Prijepolju Mirjane Bojović, na teritoriji ove opštine sve saobraćajnice su prohodne uprkos snegu koji pada više od 18 časova.\nNa putu od Aljinovića ka Sjenici čistač je sleteo sa puta dok je uklanjao sneg sa saobraćjnice, kojeg je na kolovozu bilo više od 10 centimetra. Sneg na područiju Prijepolja i Nove Varoši već neprestalno pada skoro 18 sati i stvara velike probleme vozačima na svim putnim pravcima u ove dve opštine.\nSnežne padavine pogodovale su skijašima na Zlataru, pa tako od subote prvi put nakon dve godine u rad je puštena u žičara četvorosed u ski staza Zlatar – 1 dugačka 1300 metara.\nOznake: Nova Varoš, Radosav Vasiljević, sneg


WoT – Specijal: x5 XP za prvu pobedu | RUR eSports\nWoT – Specijal: x5 XP za prvu pobedu\nby Bufla on 26/12/2017\nSakupljaju se ukrasi, bonovi i krediti. Da bi celu stvar učinili bolju i da bi nam poželieli srećne praznike imamo. Pustili su specijal koji nam daje x5 XP za prvu pobedu, jedan dan premijuma i hrana za posadu. Specijal će trajati od 27. do 30. decembra. Da bi dobili dan premijuma i hranu, morate da uradite jednu prostu misiju:\n1 dan premijum vremena i x5 hrane za svaku naciju\nZadatak: Učestvuj u bitci\nRestrikcije: Samo jednom po nalogu\nPored toga, juče je pušten kod koji daje misiju za 10 poklona.\nZadatak: Pobedi u partiji\nRestrikcije: Jedan po nalogu


Kung fu stilovi - Wushu klub Laohu - tai chi & kung fu\nKung Fu - Stilovi\nPodela Kung Fu stilova\nIako većina stilova vode poreklo iz manastira Shaolin, širenje Kung Fu-a po celoj Kini i njegov dalji razvoj doveo je vremenom do nastanka raznih pravaca u Kung Fu-u. Danas u NR Kini postoji na stotine Kung Fu stilova, od veoma bliskih do toliko različitih da se na prvi pogled mogu smatrati za različite borilačke veštine.\nZbog svega ovoga veoma teško je sistematizovati sve ove stilove. Ipak se najčešće pominju dva, prilično gruba, načina grupisanja Kung fu stilova:\npo geografskoj lokaciji\npo upotrebi unutrašnje energije (ći) u odnosu na fizičku snagu\nPo geografskoj lokaciji kung fu stilovi se dele na:\nOva geografska podela proističe iz izreke "pesnica juga, noga severa" kojom se opisuje dominantna upotreba ručnih tehnika u južnim stilovima, za razliku od severnih gde su zastupljeniji udarci nogom. Ove razlike su nastale kako posledica razlike u konstituciji i načinu odevanja severnih i južnih kineza, tako i kao posledica protivnika sa kojim su se suočavali, a i uslova u kojim su Kung fu tehnike morale da primenjuju.\nPo upotrebi unutrašnje energije (ći) u odnosu na fizičku snagu kung fu stilovi se dele na:\nIako svi Kung fu stilovi pored fizičke pripremljenosti zahtevaju i umeće u korišćenju unutrašnje energije neki stilovi daju veću prednost fizičkoj pripremi pa se takvi stilovi ubrajaju u tzv. tvrde stilove. Stilovi koji prednost daju razvoju unutrašnje energije spadaju u meke stilove, a glavni a možda i jedini stilovi koji se mogu svrstati u ovu grupu se Tai jii, Ba qua, i Xing yi.


Erdogan prijeti otvaranjem granica za migrante koji žele u EU\nTurska policija na granici\nTurski predsjednik Redžep Tajip Erdogan zaprijetio je danas da će otvoriti granice migrantima koji žele da stignu do zapadne Evrope, dan pošto je Evropski parlament zatražio zamrzavanje pregovora o pristupanju Turske Evropskoj uniji (EU).\nOn je rekao da je Turska ta koja hrani između tri i 3,5 miliona izbjeglica, a da je Evropa pogazila svoja obećanja.\n"Slušajete me dobro. Ako budete išli još dalje, te granice će biti otvorene", poručio je turski predsjednik.\nEvropski parlament zatražio je zamrzavanje pregovora o pristupanju Turske EU zbog represije turskih vlasti poslije neuspjelog puča u julu.\nPoslanici Evropskog parlamenta su velikom većinom usvojili rezoluciju koja, iako nije obavezujućeg karaktera, može da utiče na porast tenzija između EU i Turske.\nEU i Turska su krajem marta postigle dogovor o vraćanju izbjeglica u Tursku, prema kojem su Ankari obaćani finansijska pomoć za izbjeglice i ubrzani pregovori o članstvu u Uniji.


Blokiran granični prelaz Karakaj – Zvornik Danas\nNaslovna/naslovna/Blokiran granični prelaz Karakaj\nZvornik Danas Send an email 15. januara 2015\nZVORNIK – Autoprevoznici regije Birač blokirali su granični prelaz Karakaj između Republike Srpske i Srbije, rekao je Srni predjednik Udruženja prevoznika za unutrašnji i međunarodni transport regija Birač i Semberija Mladen Golić.\nGolić je rekao da je blokiran dio graničnog prelaza koji je namijenjen za prelaz teretnih kamiona iz oba smjera.\n„Sva druga vozila, odnosno automobili, autobusi, kola hitne pomoći i vatrogasna vozila slobodno se kreću, osim teretnih kamiona koji neće moći preko granice ni s jedne, ni s druge strane“, naglasio je Golić.\nPrema njegovim riječima, prevoznici neće odustati od blokade granice sve dok van snage ne bude stavljen Pravilnik o licenciranju.\n„Protivimo se edukaciji vozača u Širokom Brijegu za koju se izdvaja veliki novac, onemogućavanje funkcionisanja Ministarstva saobraćaja i veza Republike Srpske sa Ministarstvom transporta i komunikacija BiH, kao i velikim nametima na depozit prvog vozila koji iznosi 9.000, a za svako drugo vozilo 5.000 evra“, rekao je Golić.\nAutoprevoznici su optužili ministra transporta i komunikacija BiH Damira Hadžića što je, kako kažu, bez saglasnosti Ministarstva saobraćaja i veza Republike Srpske i Udruženja prevoznika Republike Srpske potpisao Pravilnik o licenciranju.\nUdruženje ove regije broji oko 300 prevoznika.\nautoprevoznici blokada granicni prelaz karakaj licenciranje prevoznici protest zvornik\nAlbanci provocirali premijera Srbije (FOTO i VIDEO)\nZbog obilježavanja Dana Republike obustava saobraćaja, alkohol zabranjen u više kafića


Poznat prvi finalista Lige nacija - Sportske novosti\nNaslovna Fudbal Novosti Fudbal Poznat prvi finalista Lige nacija\nReprezentacija Portugala sinoć je savladala reprezentaciju Švajcarske rezultatom 3:1, te se plasirala u finale A lige Lige nacija, gde će sačekati boljeg iz meča između Holandije i Engleske. Dobra stvar je ta što je Portugal u okviru kvalifikacija za Evropsko prvenstvo u grupi sa Srbijom, te bi u slučaju osvajanja Lige nacija Portugalci igrali dosta rasterećenije kvalifikacione mečeve. Finale će biti na programu 9. juna u Portu.\nSudija meča na kom je Portugal slavio rezultatom 3:1 bio je Feliks Brih, koji je opet donosio i više nego nekorektne odluke. Umesto da svira penal za Portugal, svirao je penal za Švajcarsku. Portugal je vodio rezultatom 1:0, a Haris Seferović je pao u kaznenom prostoru protivnika. Međutim, Brih je pustio da se igra nastavi, a kada je pri kontranapadu Portugalaca Fabijan Šer napravio faul u kaznenom prostoru, Brih je prekinuo igru. Tada je zaključio da je penal bio još nad Seferovićem, te da će Švajcarci imati penal.\nKristijano Ronaldo je još jednom pokazao o kakvom se igraču radi, a sva tri pogotka upisao je upravo on.\nPrethodni tekstAko opet postignu tri gola, naplatićemo kvotu 4.05\nSledeći tekstĐoković bez problema u novom polufinalu Rolan Garosa\nPortugalska liga spremna da počne…\nBaraž mečevi pomereni za septembar!\nPoznati rivali Srbije u sledećem ciklusu Lige nacija!


Budućnost Srbije je u NATO - Dnevni list Danas\nPočetna » Politika » Budućnost Srbije je u NATO\nAnders Fog Rasmusen, generalni sekretar Severnoatlantske alijanse\nBudućnost Srbije je u NATO\nU Srbiji može postojati izvesna surevnjivost prema NATO zbog zbivanja u prošlosti, ali sam uveren da je njena budućnost u strukturama Evropske unije i Severnoatlantske alijanse, izjavio je Anders Fog Rasmusen, generalni sekretar NATO, ističući da je Srbija „ključni igrač u regionu“ Zapadnog Balkana.\n0Piše: P. D. 05. jula 2013. 18.31\nRasmusen je istakao da bi „snažnije veze kako sa EU, tako i s NATO“ stvorile nove mogućnosti za narod Srbije i dodao da je to „najveća strategijska perspektiva“ koju on vidi. „Otud, s mog stanovišta, ja bih najviše voleo da se ojačaju odnosi između Srbije i NATO u idućim godinama“, rekao je čelnik Atlantskog saveza u intervjuu za agenciju Beta.\nRasmusen je izložio svoje viđenje budućnosti Srbije. „Dopustite“, rekao je on, „da budem sasvim iskren – ja znam da iz istorijskih razloga može postojati određena surevnjivost prema NATO. A to je nekako i razumljivo. Ali stvari su se promenile od 1999. i danas smatram da svi narodi u regionu vide NATO kao nepristrasnog jemca mira i stabilnosti“. „Mi smo tome privrženi i ja to podvlačim jer sam uveren da kad govorimo o budućnosti Srbije, njena budućnost jeste u sklopu evroatlantskog ustrojstva“, dodao je.\nGeneralni sekretar NATO rekao je da je nedavno posetio Pećku patrijaršiju, gde je razgovarao s više verskih velikodostojnika koji su zatražili da „NATO nastavi da i dalje bdije nad bezbednošću njihovih manastira i kulturnih objekata“. „Mi smo im to uveravanje pružili, došlo je do pomaka u razvoju stvari i verujemo da je kosovska policija sposobna da zaštiti te verske objekte“, istakao je čelnik zapadne vojne alijanse.\nNa pitanje da li smatra da Sporazum o normalizaciji odnosa Srbije i Kosova ima upliva na stabilizaciju celog regiona, generalni sekretar NATO je rekao da je njegova celovita ocena da je došlo do opšteg napretka na celom Zapadnom Balkanu, a da je Sporazum bio od najveće važnosti. On je odao priznanja političkim liderima u Beogradu za njihovu „političku odlučnost da se nađe rešenje koje otvara put za pokretanje pregovora o članstvu Srbije sa EU“.\nPrema rečima Rasmusena, Vojska Srbije može dosta toga da nauči u saradnji sa trupama članica NATO kao „najkvalitetnijim oružanim snagama u svetu“, a mogu imati velike koristi i na planu reformi i osavremenjivanja srpske vojske, jer NATO ima velikog iskustva u preobražaju oružanih snaga.\n„Otud smatram da je to neposredna prednost da Srbija ima tesno partnerstvo s NATO. Ali i u širem političkom kontekstu isto tako vidim da bi Srbija bila na dobitku bliskom saradnjom, ne samo sa EU, već i sa NATO. Činjenica je da su merila koja treba ispuniti za ulazak u EU u mnogome ista kao i merila za saradnju kroz Partnerstvo za mir. Otud, EU i NATO se dopunjuju“, rekao je Anders Fog Rasmusen.\nOficir za vezu VS u Napulju\nRasmusen je pozdravio najave da će Vojska Srbije poslati jednog oficira za vezu u Južnu komandu NATO u Napulju. „U sklopu NATO programa Partnerstvo za mir, čiji je član i Srbija, postoji mogućnost da se uspostavi takav odnos za vezu. Na Srbiji je da odluči kako želi da razvija odnose s NATO, ali ja pozdravljam sve korake koji mogu ojačati veze Srbije i Atlantskog saveza“, odgovorio je Rasmusen.


Uvek smo tu da aktivno i spremno odgovorimo na svaku krizu « Blog o socijalnom uključivanju\nTranskript govora Ajše Bahović Latifović na 43. Beogradskom Ignite-u „UKLJUČI SE online 8” (8. jun 2020. godine)\nČlanica sam tima Muslimanskog humanitarnog društva „Merhamet Sandžak“ iz Novog Pazara. „Merhamet“ postoji još od 1992. i imao je veći niz transformacija dok nije došao do organizacije kakva je sada. Što se tiče Novog Pazara, to je grad solidarnosti i filantropije, poznat je po tome, i to je posebno došlo do izražaja tokom pandemije izazvane koronavirusom. Grad Novi Pazar uspostavio je prvi kol-centar u Srbiji kada je nastupilo vanredno stanje. Gradonačelnik je okupio predstavnike humanitarnih organizacija i ostalih organizacija civilnog društva, uspostavio operativni tim kol-centra, koji je bio u službi svojih sugrađana. Kada je reč o samom „Merhametu“, uz ostalih 14 organizacija delovao je najviše kao pomoć za starija lica, u smislu odlaska u apoteku, u kupovinu, po penziju i tako dalje. Da nije falilo inspiracije, pokazao je logo „Sedi, savi se“ (lokalizam koji znači „smiri se”), a ima funkciju da naše sugrađane uputi na to da ostanu kod kuće. Što se tiče „brojki“ u periodu vanrednog stanja, tokom meseca ramazana, koji se s tim poklopio, na dnevnom nivou deljeno je 270 obroka, preko 1.500 paketa humanitarne pomoći, a u rad operativnog tima prijavilo se više od 250 volontera.\n„Merhamet“ trenutno sprovodi pet projekta, koji se ne bi mogli realizovati bez svesrdne podrške naših velikih i značajnih strateških partnera i donatora. Najveći partner „Merhameta“ jeste grad Novi Pazar, zatim Regionalna razvojna agencija SEDA, Inicijativa za razvoj i saradnju IDC, Radničko-samarićanski pokret ASB iz Srbije. Donatori su Evropska unija, Ministarstvo za ekonomsku saradnju i razvoj Savezne Republike Nemačke, Nemačka organizacija za međunarodnu saradnju GIZ i Austrijska razvojna agencija. Prvi u nizu projekata koje „Merhamet“ sprovodi jeste projekat reintegracije koji se sastoji iz tri mere podrške: socijalne, ekonomske i osnaživanje lokalne zajednice.\nDok je trajalo vanredno stanje svi smo znali da su naši najmlađi morali da pohađaju nastavu na daljinu, pa su časovi, koji su organizovani u sklopu radionica u okviru projekta reintegracije, bili onlajn. Tako su naši korisnici, deca povratnika, mogli dobijati pomoć u savladavanju gradiva sve vreme tokom trajanja nastave na daljinu. Pored toga, otvoren je dobrosusedski klub u Tutinu, koji je odmah započeo s radom nakon ukidanja vanrednog stanja, i sada se tu organizuju radionice i organizuju druženja mladih u samom klubu.\nProjekat „Novi Pazar za bolje uslove života interno raseljenih lica i povratnika“ usmeren je ka pružanju podrške u obezbeđivanju stambenih rešenja, ali i ekonomskom osnaživanju naših korisnika. Odmah nakon vanrednog stanja nastavljeno je s aktivnostima oko izgradnje kuća, ali i dodele građevinskog materijala za naše korisnike.\nProjekat „Od mere do karijere“ posvećen je mladima, ali i povratnicima. Njime se omogućavaju zapošljavanje i samozapošljavanje naših korisnika na području Novog Pazara i Tutina.\nProjekat koji je posvećen ruralnom stanovništvu, ali i ženama, jeste „Socijalno preduzetništvo kao model za smanjenje siromaštva“, kojim ćemo osnažiti 100 malih poljoprivrednih gazdinstava i 20 žena iz ruralnih područja oko Novog Pazara, tako što se unapređuju njihove kompetencije, gradi se hladnjača i otvaraju socijalna preduzeća.\nJoš jedan projekat, ne manje značajan, jeste „Ekonomski aktivizam Roma“, koji se realizuje u okviru programa podrške EU inkluziji Roma, a njime se unapređuju i osnažuju romske zajednice da aktivno učestvuju na tržištu rada.\nVažno je da na kraju spomenem da je „Merhamet“ član mreže IRIS i da se u narednom periodu, nakon glavnog talasa pandemije koji je prošao, planira licenciranje za pružanje socijalnih usluga.\n„Merhamet“ je uvek tu da aktivno i spremno odgovori na svaku krizu.\nBeogradski Ignite „UKLJUČI SE online 8“ koji su organizovali Tim za socijalno uključivanje i smanjenje siromaštva Vlade Republike Srbije i Udruženje građana „Srbija u pokretu“ održan je 8. juna i to je prvi događaj ovog tipa koji je održan na online platformi. Organizaciju Beogradskog Ignite-a o socijalnom uključivanju podržala je Švajcarska Konfederacija.\nCilj ovog događaja, koji je organizovan u skladu sa preporukama o distanciranju tokom pandemije, bio je da osvetli različite aspekte socijalnog uključivanja tokom pandemije COVID-19, te da na taj način ukaže na trenutnu situaciju o položaju ranjivih grupa u ovim uslovima, kao i da pojedinačnim primerima motiviše i podstakne druge da se i sami uključe ili pokrenu sopstvenu akciju. Na taj način, Ignite već tradicionalno nastoji da inspiriše pojedince i pojedinke da daju svoj doprinos stvaranju ravnopravnog društva za sve građane i građanke.\nAjša Bahović Latifović ima dugogodišnje iskustvo u civilnom sektoru, gde je prešla put od volonterke do vodećih pozicija na projektima. Za nju je najvažnije što je deo tima Muslimanskog humanitarnog društva „Merhamet Sandžak” koje pruža podršku ljudima iz raznih osetljivih grupa u težnji ka inkluziji.


Briga za budućnost: Siromašna deca često nestaju iz obrazovnog sistema | Portal Moj Bečej - Bečejske opštine iz ugla građana!\nBriga za budućnost: Siromašna deca često nestaju iz obrazovnog sistema\nSre dec 27\nNije nikakva novost da je dece u opštini Bečej sve manje, te ni da najveća potiska opština ima problem sa natalitetom, ali i brojem stanovnika i siromaštvom uopšte.\nU godini za nama ima nekoliko nepovoljnih novina: umesto tri, u Domu zdravlja Bečej od novembra radi samo jedan ginekolog i na njega su upućene sve žene iz opštine, a sa druge strane, ove školske godine je svaka škola u opštini upisala bar jedno odeljenje manje.\nNovac iz budžeta opštine Bečej za pomoć siromašnoj deci je godinama znatno manji nego što je to bilo pre deset godina. Naime, na početku rada na LAP za decu, iz opštinskog budžeta na raspolaganju je bilo dva miliona dinara, a već godinama unazad, samo 400.000, dok je problema sve više.\n-To nije dobro za lokalnu politiku podrške socijalno ugroženima i nikako se ne može pozitivno odraziti na budućnost dečaka i devojčica u bečejskoj opštini koji žive u siromašnim i mnogobrojnim porodicama, ocenjuje Izabela Šormaz, predsednica „Društva prijatelja dece“.\nRazloge smanjenja broja učenika iz društva prijatelja dece koji sprovode Lokalni plan akcije za decu, vide u lošoj ekonomskoj situaciji opštine Bečej. Mnoge porodice su zbog toga bile prisiljene da napuste svoje domove i da „odu trbuhom za kruhom“ kako u veće gradove, tako i u razvijenije evropske zemlje.\nAutori Lokalnog plana akcije za decu u opštini Bečej navode da je neophodno što pre uspostavitisistem kontinuiranog praćenja dece koja žive u siromaštvu i socijalnoj isključenosti. Takva deca izlaze iz sistema ili nisu u njemu, ne idu u škole, što je problem kako za njih same, tako i društvo uopšte.